Ambasador Turske u poseti Smederevu – Semendria\nAmbasador Turske u poseti Smederevu\n25. mart 2013. DRUŠTVO – Ambasador Turske u Srbiji Mehmet Kemal Bozay, prilikom današnje posete Smederevu, izrazio je mogućnost saradnje u oblasti ekonomije i turizma. U okviru toga, planira se bratimljenje Smedereva sa jednim turskim gradom i dolazak delegacije turskih privrednika u Smederevo, kako bi se upoznali sa potencijalima ovog grada.\nGradonačelnica Smedereva dr Jasna Avramović je izrazila očekivanje da će uskoro doći do bratimljenja sa jednim turskim gradom, dolaska turskih privrednika u Slobodnu zonu Smederevo i ulaganja turskih investitora u Smederevsku tvrđavu i Marinu Smederevo.\n„Zahvaljujem se ambasadoru Turske i ministru Ugljaninu na današnjoj poseti. Tema je ekonomska, turističko-kulturna saradnja između Srbije i Turske, tj. Smedereva i Turske. Ono što očekujemo u narednom periodu je bratimljenje sa jednim turskim gradom, dovođenje turskih investitora u Slobodnu zonu Smederevo i ulaganje turskih investitora u Smederevsku tvrđavu i Smederevsku marinu”, istakla je gradonačelnica.\nMinistar bez portfelja u Vladi Republike Srbije, Sulejman Ugljanin je potvrdio da je na ovogodišnjem zasedanju Mešovitog komiteta Turske i Srbije, nedavno u Ankari, Smederevo bilo u samom vrhu prioriteta.\n„Ovaj grad, pre svega zbog blizine autoputa i Dunava, koji ima i svoj aerodrom, ima izvanredne preduslove za ekonomski razvoj, koje je napravila gradonačelnica sa svojim timom – planska akta i ostale preduslove za investiranje. Smederevo ima idealnu poziciju, tačno je na pola puta od Istanbula do Minhena i hoćemo da investiramo u turizam. Mi tražimo način da zaustavimo sve one koji putuju, da se zadrže ovde i oni će zavoleti ovaj grad. Takođe, Turska je zainteresovana da se ovde prebaci proizvodnja i uz manje troškove, gotov proizvod da šalje u Evropu. Hoćemo da zainteresujemo ljude da dođu u Smederevo i nađu svoj interes da investiraju, i one iz Turske i one iz Evrope”, naglasio je Ugljanin.\nAmbasador Turske u Republici Srbiji, Mehmet Kemal Bozaj, među čijim su saradnicima bili i predstavnici Turske agencije za međunarodnu saradnju i razvoj, izrazio je zadovoljstvo današnjom posetom Smederevu.\n„Nakon februarske posete predsednika Nikolića Turskoj, zaključeno je da se naša međusobna saradnja mora unaprediti. Ubrzo zatim, zasedao je Mešoviti tursko-srpski komitet koji je razmatrao mogućnosti saradnje dve zemlje i pokušano je definisanje mogućih lokacija za investiranje i unapređenje te saradnje. Jedna od takvih lokacija je i Smederevo, koje ima izuzetnu geostratešku poziciju, koja je veoma povoljna za investiranje. U planu je da se dovedu delegacije turskih privrednika da se upoznaju sa potencijalom i nadamo se da će to izroditi saradnju, u prvom planu, iz oblasti ekonomije i turizma i da to bude odskočna daska i za dalje projekte koji će unaprediti naše odnose i doneti dobro ovom gradu”, izjavio je nakon sastanka ambasador Bozay.\nU delegaciji domaćina, pored gradonačelnice, bili su zamenik gradonačelnika Bojan Teofilović, predsednik Skupštine grada Smedereva Branče Stojanović, pomoćnik gradonačelnika za privredu, investicije i razvoj Prvoslav Nedeljković, kao i direktori Regionalnog zavoda za zaštitu spomenika kulture i Direkcije za izgradnju grada Smedereva.\n« Dan sećanja na stradale u NATO bombardovanju


Vesti online / Vesti / Ex YU / Šta je Vučić zaista poručio Dodiku?\nŠta je Vučić zaista poručio Dodiku?\nLider opozicione SDS u Republici Srpskoj, Vukota Govedarica, tvrdi da je predsednik Srpske Milorad Dodik od predsednika Srbije Aleksandra Vučića dobio "jasne poruke da prestane s destruktivnim političkim ponašanjem".\nPredsednik Srpske i Srbije na jučerašnjem sastanku: Milorad Dodik i Aleksandar Vučić\n- Verujem da će Dodik iz tog susreta izvući pouke i uvažiti ono što je prioritet Srba, a ne nekih drugih destruktiih bh političkih partija - kazao Govedarica, prenela je FENA.\n* Blic: Vučić smiruje Dodika, Erdogan Izetbegovića\n* Vučić: Granica s BiH do kraja godine?\nSvima je, kazao je, bilo vidljivo da je tokom tog sastanka, održanog, kako kaže, na Vučićev zahtev, Dodiku poručeno da prestane sa stvaranjem destruktivnih političkih odnosa u BiH i kočenjem reformi.\n- Interes RS nije destrukcija, niti zastoj u reformama, već da pratiti Srbiju na njenom evropskom putu, a nikako da bude u službi određenih radikalnih bh političara koji isključivo žele da u tom radikalizmu lično profitiraju - naveo je Govedarica.\nPodseća da je Vlada RS preuzela obaveze iz Reformske agende, ali, nažalost, optužuje srpske predstavnike u Savetu ministara, koji rade svoj posao, da su kočničari reformi.\n- Međutim, oko 80 posto aktivnosti u Reformskoj agendi je na entitetima. Stoga, Vlada RS svojim ponašanjem pravi probleme i Srbiji, zbog čega je Vučić morao da upozori Dodika da se prebaci na teren rešenja, a ne destrukcije - tvrdi predsednik SDS-a, koja je na vlasti na niovu BiH.\nUkazuje da Dodik, koji je pod sankcijama SAD, ne bi trebalo da uvlači RS u probleme.\nJoš neki političari u RS su, kaže, bili ranije pod sankcijama, ali, kako podseća, Mirko Šarović nikada nije bio problem RS, i nije taj problem rešavao na uštrb interesa RS.\nEX YU Dodik poručio: Otkazaćemo referendum ako...\nSRBIJA Vučić: Sve najbolje Hrvatima...\nEX YU Vučić: Ne trpam se da štitim Republiku Srpsku, to je Dodikov posao\nMaja i Kajli nose hit kupaći za leto 2019 (FOTO)\nUšetao je na ruski aerodrom kao beba i zadržali...\nĐoković - Agut 6:1, 5:7, 0:1 (UŽIVO)


Home / VESTI / NEMAČKI MEDUJI: Vašington se sprema za rat sa Rusijom\nVašington se sprema za mogući rat sa Rusijom u zemljama Baltika, piše jedan nemački list.\nList „Dojče virtšafts nahrihten“ (Deutsche Wirtschafts Nachrichten) navodi da su sve vojne vežbe NATO-a u regionu organizovane sa ciljem da se pripreme različite vojne opcije.\n„Pentagon je izmenio svoje vojno razmišljanje kada se radi o Moskvi i sada bira direktne susede Rusije u regionu Baltika“, piše list.\nPrema pisanju lista, SAD vode hibridni rat, koji uključuje neregularnu vojsku i fokusira se na destabilizaciju regiona putem masovnih protesta, kao i na sajber-napade na ključnu infrastrukturu, prenosi danas i „Raša tudej“.\n„Ruska pretnja“ iskorišćena je kao izgovor da se opravda povećana vojna potrošnja u zemljama istočne Evrope članicama NATO-a i da se obezbedi razlog zašto su američke trupe stacionirane u Evropi, piše list.\n„Samo u Nemačkoj stacionirano je 40.000 vojnika, a dodatni broj američkih tenkova i artiljerije na putu je za zemlje Baltika“, piše „Dojče virtšafts nahrihten“.\nList navodi da Pentagon za sada razmatra samo manevre u zemljama Baltika, ali se pominju i „nuklearne opcije“.\n„Nedavni izvještaji ukazuju da bi američko nuklearno oružje uskoro moglo da dođe u Nemačku“, navodi list.\nPrevious: STANJE NA GRANICAMA:Bez zadržavanja putnika na granici sa Hrvatskom, smanjene kolone kamiona(VIDEO)\nNext: ŠOKIRAO SVET: Papa Franja započeo obraćanje pred Kongresom znakom Iluminata (VIDEO)


Podsjećanja: U POSLJEDNJOJ DECENIJI, NITI JEDNO ČISTO POZITIVNO REVIZORSKO MIŠLJENJE ZA OPŠTINE I GRADOVE FBIH - Revizija Info\nU ovonedjeljnoj rubrici Podsjećanja... Centri civilnih inicijativa su 09.11.2020. predstavili Analizu revizorskih izvještaja jedinica lokalne samouprave u Federaciji BiH, kreiranu u sklopu projekta „Učinkovitija javna revizija za smanjenje korupcije u BiH“, koji CCI provode uz finansijsku podršku Kraljevine Švedske.\nUred za reviziju institucija FBiH u posljednjih 10 godina revidirao je 64 od ukupno 80 jedinica lokalne samouprave, dok preostalih 16 jedinica nisu bile predmet finansijske kontrole. U posmatranom periodu, niti jedna lokalna samouprava nije dobila čisto pozitivno mišljenje Ureda za reviziju, a posebno zabrinjava da su za finansijske izvještaje i usklađenost sa zakonima 27 puta dobile negativno mišljenje. Tim povodom, CCI ukazuju na potrebu provođenja finansijske revizije svake jedinice lokalne samouprave barem jednom u četvorogodišnjem mandatu.\nNajčešće nepravilnosti uočene su kod nepostupanja u skladu sa Zakonom o budžetima u FBiH, jer institucije nisu primjenjivale zakonske odredbe prilikom pripreme, izrade i donošenja budžeta, kao i kod budžetskog izvještavanja. Također, navodi se česta zloupotreba Zakona o javnim nabavkama – tako što institucije nisu primjenjivale odgovarajuće postupke javnih nabavki, niti su poštovale odredbe zaključenih ugovora.\nNalazi Analize također ukazuju na potrebu aktivnijeg pristupa nadležnih institucija u procesuiranju i sankcionisanju odgovornih osoba koje ne postupaju u skladu sa zakonima. Pogotovo bi se to trebalo odnositi na rukovodioce institucija koji iz godine u godinu ponavljaju prekršaje. CCI su upozorili da, iako revizorski izvještaji ukazuju na niz nepravilnosti, u pojedinim lokalnim jedinicama na kandidatskim listama za predstojeće izbore naći će se grado/načelnici u toku čijih su mandata institucije dobile negativno mišljenje ili mišljenje sa rezervom za finansijsko poslovanje i usklađenost sa zakonima.\nZabrinjava činjenica da veći broj lokalnih parlamenata u FBiH uopšte ne razmatra revizorske izvještaje, niti procesu revizije pristupa na ozbiljan i odgovarajući način. Razlog tome jeste i činjenica da zakonski okvir ne omogućava sankcionisanje institucija koje ne dostave plan uklanjanja uočenih nepravilnosti. Tim povodom, CCI ukazuju na potrebu za uključivanje mjera sankcionisanja lokalnih jedinica u okvir postojećih zakona. Također nužno je potreban efektivniji pristup u implementaciji revizorskih preporuka, te veća odgovornost lokalnih parlamenta i njihova aktivnija uloga u razmatranju nalaza i implementaciji revizorskih preporuka.\nOznakeAnaliza CCI Lokalni nivo vlasti


Premijera na jednoj, trening u miru na drugoj strani grada | BeliOrlovi.rs\nPremijera na jednoj, trening u miru na drugoj strani grada\n11. juna 2010 - 20:32|Svetsko Prvenstvo 2010, Trening|Komentari\nPosle pomalo burne konferencije za novinare fubaleri Srbije vratili su se svom poslu na terenu. Nešto ranije nego što je planirano, par minuta pre 16 časova po lokalnom vremenu, oni su ponovo istrčali na teren Rand stadiona u Johanezburgu gde su održali poslednji popodnevni trening pred selidbu u Pretoriju.\nBaš kao i vaši izveštači, i naši fudbaleri iz hotela su krenuli nešto ranije nego što je uobičajeno računajući na veliku saobraćajnu gužvu koja je danas vladala u Johanezburgu. Međutim, kako se bližio početak prve utakmice Mondijala Južna Afrika – Meksiko tako se grad ubrzano praznio, a ljudi počeli da se okupljaju ispred TV prijemnika.\nZa razliku od pomalo napete atmosfere na konferenciji za novinare, igrači su na treningu delovali sasvim opušteno i veoma raspoloženo. Još pri izlasku na teren videli smo njihova nasmejana lica, mnogi su se i sa nama našalili tokom zagrevanja, tako da možemo slobodno da kažemo da je atmosfera u taboru „orlova“ na odličnom nivou. Da li će tako biti i u subotu na treningu koji će biti održan na poprištu prvog velikog okršaja, videćemo kada za to dođe vreme. Ekipa Sportske centrale biće naravno sa našom reprezentacijom i u Pretoriji, odakle vas očekuje detaljan izveštaj kako sa treninga, tako i sa zvanične konferencije za novinare Radomira Antića pred meč sa Ganom.


GOSTOVANJE U N1 SPECIJALU\nGost N1 specijala od bh. fudbalu sinoć je bio i naš poznati sportski novinar Saša Ibrulj.\nOn je najkonkretnije govorio o problemima u bh. fudbalu i N/FSBiH, ali su on i gledaoci ostali uskraćeni za mnoge odgovore.\nTakođer, kritikovao je i još uvijek aktuelnog predsjednika N/FSBiH Elvedina Begića:\n"Kada slušate gospodina Begića i ostale iz Saveza, to dosta podsjeća na onu priču 'sve po zakonu'. Ta se mantra vrti i oni je se drže i oni se sakrivaju iza tog zakona koji sami pišu, a to je statut. Gospodine Begić je preuzeo FS BiH u trenutku kada je bio u najgoroj mogućoj situaciji, kada je Skupština odbila prihvatiti FIFA-in statut i kada su FIFA i UEFA nametnule komisiju za normalizaciju. U prvih tih nekoliko godina stvari su izgledale zaista bolje, međutim kako je vrijeme prolazilo i kako je rasla moć gospodina Begića i njegovih 15 članova IO s obzirom na to da s njima sarađuje, tako je i NS BiH organizaciono slabio. Mislim da smo u 20-ak ciklusa imali dva, tri uspješna i to dovoljno govori o načinu na koji je Savez vođen i ova situacija u kojoj smo danas sasvim dovoljno govori na koji način se vodi danas. To što je gospodin Begić zajedno s ljudima iz Skupštine i Izvršnog odbora promijenio statut da bi zadržao nekakva utjecaj i beneficije koje ima sasvim dovoljno govori o tome šta je njegova namjera u budućnosti, odnosno koliko mu je uopće stalo do fudbala u BiH."


DOM NARODA Nije prihvaćen izvještaj o radu Federalne vlade za prošlu godinu | Srpska Info\nDOM NARODA Nije prihvaćen izvještaj o radu Federalne vlade za prošlu godinu\nAutor: Srna 16.05.2019. 16:55\nIzvještaj, koji je podnio federalni premijer u tehničkom mandatu Fadil Novalić, podržalo je 27 delegata, šest je bilo suzdržano, dok ga nije podržalo 17 delegata iz SDP BiH, Naše stranke i SNSD.\nU izvještaju je navedeno da su u protekloj godini federalna ministarstva predložila 67 zakona, od kojih je 37 usvojila Vlada, šest uredbi (dvije usvojila Vlada), 11 odluka, 30 pravilnika (20 usvojila Vlada), jednu strategiju (80 odsto završeno) i 13 ostalih dokumenata.\nPrema informaciji, ukupan spoljni i unutrašnji dug u FBiH, uključujući dug kantona, gradova, opština, javnih preduzeća i drugih korisnika kredita na kraju prošle godine iznosio je 5.651.960.000 KM ili 27,52 odsto BDP, od čega se 83,21 odsto odnosi na spoljni i 16,79 odsto na unutrašnji dug.\nTagovi: Parlament Federacije BiH


Portfolio usluga po standardima » Mobes Quality\nHomeAll ServicesPortfolio usluga po standardima\nŠta je ISO 27002 ? ISO/IEC 27002:2022 je standard za bezbednost informacija koji su objavili Međunarodna organizacija za standardizaciju (ISO) i Međunarodna elektrotehnička komisija (IEC). ISO 27002 ima blisku vezu sa ISO 27001. Uopšteno govoreći, daje smernice za implementaciju ISO…\nGFSI priznati standardi: BRC, SQF, IFS, FSSC 22000, GLOBALG.A.P\nŠta je Globalna inicijativa za bezbednost hrane (GFSI)? GFSI - Global Food Safety Initiative (Globalna inicijativa za sigurnost hrane) je neprofitna organizacija koja želi promovisati poboljšavanje sistema sigurnosti hrane kako bi se osiguralo poverenje potrošača u isporuku sigurne hrane. Svake…\nHACCP Analiza оpasnosti i kritičnih kontrolnih tačaka\nŠta je HACCP? HACCP iliti analiza opasnosti i kritične kontrolne tačke je međunarodno priznati metod analize bezbednosti hrane. HACCP predstavlja smernice čija je svrha identifikacija i upravljanje rizicima za bezbednost hrane, što korisnicima pruža neku vrstu sigurnosti opravilnom upravljanju programom…\nŠta je FSC (savet o upravljanju šumama) lanac nadzora? FSC sertifikat je potvrda implementiranog FSC lanca nadzora (Chain of Custody – CoC). FSC lanac nadzora podrazumeva da se obezbedi sledljivost drvnog materijala počev od seče u šumi i kroz celi…\nŠta je standard o društvenoj odgovornosti? SA 8000 je međunarodno priznat, dobrovoljni standard za sertifikaciju društvene odgovornosti na radnom mestu koji je razvio Social Accountability International – SAI. Osnovni elementi ovog standarda su zasnovani na Deklaraciji UN o ljudskim pravima,…\nISO 50001 :2018 Sistem menadžmenta energijom\nŠta je sistem menadžmenta energijom? ISO 50001 je međunarodni standard koji pruža organizacijama okvir za razvijanje efektivnog sistema menadžmenta energijom (EnMS). Standard doprinosi izgradnji neophodnih sistema i procesa za sistematsko poboljšanje energetske performanse, usklađenosti sa zakonima i propisima i održivom…\nISO 45001 :2018 Sistem menadžmenta zaštite zdravlja i bezbednosti na radu\nŠta je sistem menadžmenta zaštite zdravlja i bezbednosti na radu? ISO 45001 :2018 je međunarodni standard koji navodi zahteve za sistem menadžmenta bezbednošću i zdravljem na radu (OHSMS). Svrha standarda je da pomogne organizacijama da za svoje zaposlene obezbede zdravo…\nISO 31000 :2018 Menadžment rizikom\nŠta je menadžment rizikom? ISO 31000 je međunarodni standard koji pruža uputstvo za menadžment rizikom i obuhvata principe, okvir i procese za upravljanje rizikom. Naglasak je na prilagođavanju upravljanja rizicima, strateškim ciljevima organizacije, odnosno integraciji upravljanja rizicima u poslovanje. ISO…\nISO 37001 :2016 Sistem menadžmenta protiv podmićivanja\nŠta je sistemi menadžmenta protiv podmićivanja? Standard ISO 37001 navodi zahteve i pruža uputstvo za uspostavljanje, primenjivanje, održavanje, preispitivanje i poboljšavanje sistema menadžmenta protiv mita (ABMS) i primenjuje se samo na mito. ISO 37001 je projektovan da pomogne organizaciji da…\nŠta je uputstvo o društvenoj odgovornosti? ISO 26000 je međunarodni standard koji navodi smernice za društvenu odgovornost u organizacijama i ne može da se koristi za sertifikacione svrhe jer nije standard menadžmenta. Standard se temelji na sedam principa i predstavlja…


Predsednik Skupštine Crne Gore Aleksa Bečić susreo se danas sa Nj.E. Ridi Kurtezijem, ambasadorom Republike Albanije u Crnoj Gori.\nTokom sastanka, predsednik Skupštine razgovarao je sa ambasadorom Kurtezijem o bilateralnim odnosima, kao i o evropskoj perspektivi dve susedne i prijateljske zemlje. Predsednik Bečić je kazao da Crna Gora ostaje privržena svom spoljnopolitičkom kursu i da će jačati evroatlantski i evropski put Crne Gore.\nPrenevši pozdrave predsednika države, parlamenta i predsednika Vlade, ambasador Kurtezi zahvalio je Crnoj Gori na solidarnosti i podršci pruženoj nakon zemljotresa koji je prošle godine pogodio ovu zemlju. Izrazio je zadovoljstvo odličnim odnosima dve države, iskazujući uverenje da će Crna Gora i Albanija nastaviti da jačaju saradnju u svim oblastima od obostranog značaja. „Odnosi između Crne Gore i Albanije su toliko dobri da ih možemo tretirati i kao bratskim, te da ćemo naše prijateljstvo u narednom periodu jačati i unapređivati,“ zaključio je Kurtezi.\nKako se navodi u saopštenju, sastanak je, između ostalog, bio prilika da sagovornici razmene mišljenja o nedavno objavljenom godišnjem izveštaju Evropske komisije i Ekonomskom i investicionom planu za Zapadni Balkan, ocenivši da Evropska komisija ostaje posvećena regionu i politici proširenja.\nPredsednik Bečić iskazao je spremnost Crne Gore da afirmiše evropski put Albanije i podeli iskustvo u procesu pregovaranja sa Evropskom unijom.\nSagovornici su se saglasili da postoji značajan prostor za unapređenje bilateralnih odnosa, čemu doprinos mogu dati dva parlamenta, kroz formiranje grupa prijateljstva. Predsednik Bečić upoznao je ambasadora sa ključnim prioritetima novog saziva i izrazio zadovoljstvo podrškom predstavnika albanske nacionalne manjine prilikom izbora za predsednika Skupštine Crne Gore.


Gajić: Racionalizacija zaposlenih u JKP ATP neće uticati na kvalitet prevoza putnika\nsreda, 30. avgust 2017. 07:11h\nNakon što je Skupština grada Pančeva 22. avgusta usvojila Odluku o maksimalnom broju zaposlenih na neodređeno u javnom sektoru, direktori javnih i javno-komunalnih preduzeća imaju obavezu da u roku od 15 dana sačine predlog nove sistematizacije.\nNa gradskom prevozniku je da identifikuje 29 ljudi u svom kolektivu koji bi sporazumno pristali da raskinu radni odnos Pančevo.MOJKraj.rs\nUpoređivanjem ovogodišnje sa Odlukom iz 2015. godine jasno je da će najveći teret u ovoj racionalizaciji podneti JKP ATP, jer je ovo preduzeće po staroj Odluci imalo odobreno maksimalno 376 zaposlenih na neodređeno vreme. Ovom novom Odlukom taj broj je sveden na 327, što znači da bi razliku od 49 radnika JKP ATP trebalo da reši na neki od dozvoljenih načina: sporazumnim raskidom radnog odnosa uz otplatu stimulativne otpremnine ili proglašenjem tehnološkog viška, ali svakako poštujući zakonske norme.\nNebojša Gajić, direktor JKP ATP Pančevo međutim kaže da je realni višak radnika u ovom trenutku u odnosu na maksimalno dozvoljeni broj 29, jer je u prethodnih godinu i po dana osam radnika sporazumno raskinulo radni odnos, ali je i prirodnim odlivom ATP ostao bez određenog broja zaposlenih.\nNeki od njih otišli su u penziju, neki su proglašeni invalidima ili su izgubili radnu sposobnost pa su kao takvi penzionisani. Doduše, bilo je slučajeva da su neki zaposleni dobili otkaz zbog nepoštovanja radne discipline. Bilo je i zaposlenih, mahom vozača, koji su odlučili da se okušaju u nekoj od zemalja Evropske unije s obzirom da je velika potražnja za vozačima u zemljama u okruženju. Sve to nije uticalo na dosadašnje funkcionisanje ATP-a, tako da smo mi ovu novu Odluku o maksimalnom broju zaposlenih dočekali s 356 ljudi u stalnom radnom odnosu, objasnio je za naš portal Nebojša Gajić.\nRealni višak je 29 zaposlenih\nNa gradskom prevozniku je da identifikuje 29 ljudi u svom kolektivu koji bi sporazumno pristali da raskinu radni odnos. Ispostavilo se da to i neće biti preveliki problem, jer se njih 27 u anketi izjasnilo za dobrovoljni odlazak sporazumno uz stimulativnu otpremninu, a još deset se izjasnilo da bi bilo spremno da ode iz preduzeća dobrovoljno, proglašenjem tehnološkog viška.\nSproveli smo anketiranje i većina ljudi koja je blizu penzije i koji su procenili da će moći da žive od sredstava koja im sleduju u vidu stimulativne otpremnine se prijavila. Među prijavljenima su prodavci karata s autobuske stanice, kondukteri, spikeri-najavljivači na autobuskoj stanici, određeni broj električara i mehaničara iz tehničkog održavanja ali koji su relativno blizu penzije ili imaju oko 60 godina života pa im je radna sposobnost značajno umanjena u odnosu na neke mlađe kadrove. I određeni broj vozača je izrazio spremnost za sporazumni prekid radnog odnosa s tim što je ostalo na nama da procenimo da li ćemo moći da im dozvolimo da napuste preduzeće, jer vozači su ipak nosioci posla, kaže Gajić.\nU JKP ATP postoji i grupa radnika sa značajnim stažom koji su bili angažovani u obezbeđenju i koji više ne ispunjavaju zakonske uslove da rade te poslove. Deo tih radnika je takođe iskazao spremnost da bude proglašen tehnološkim viškom, što je drugi zakonom dozvoljen modalitet. U ranijem periodu, radeći na racionalizaciji, direktor Gajić je ugasio restoran društvene ishrane, pa i među zaposlenima iz te celine ima zaposlenih koji bi otišli iz ATP-a kao tehnološki višak ili putem sporazuma.\nOsnovna smisao ovog zakona je da ne dođe do narušavanja funkcionisanja osnovne delatnosti preduzeća a da se istovremeno poveća efikasnost i efektivnost. U slučaju ATP-a to je komunalna delatnost – prevoz putnika na teritoriji grada Pančeva. To je nešto što ovom reorganizacijom ne bismo smeli da dovedemo u pitanje. U odnosu na ovu brojku od 49 koja je možda i najveća u odnosu na preostali komunalni sektor Pančeva ipak nismo imali problem oko toga da se ljudi sami izjasne za dobrovoljni odlazak, a da se s druge strane ne ugrozi osnovna delatnost preduzeća, objasnio je Gajić.\nNaš sagovornik kaže da se ATP trudio da i u kategoriji zaposlenih na određeno vreme taj broj koji je zakonom bio dozvoljen na bazi 10% stalno zaposlenih, nikad ne bude na maksimalnom dozvoljenom broju. Kako kaže, trudili su se da sagledaju realne potrebe i najveći broj tih zaposlenih na određeno vreme takođe su vozači. To praktično znači da bi JKP ATP broj zaposlenih na određeno vreme morao da smanji za dvoje ili troje kako bi ostali u kvoti koju im zakon dozvoljava.\nU nekim svojim ranijim intervjuima sam govorio da ne bi trebalo po svaku cenu pozivati se evropske norme broja zaposlenih po autobusu, jer ako kažemo da neko preduzeće mora da ima 2,2 ili 2,3 zaposlena po vozilu moramo da identifikujemo i koje delatnosti to preduzeće obavlja. Ako posmatramo JKP ATP, u ovom trenutku mi smo na oko 2,5 vozača u odnosu na broj autobusa u radu. To je nametnuto svim zakonskim normama koje smo mi kao legalni prevoznici obavezni da poštujemo. Takođe, postoji kolektivni ugovor na nivou grada i komunalnih preduzeća koji daje značajno veća prava zaposlenima, po osnovu broju dana godišnjeg odmora, drugih plaćenih odsustava ili veće slobode odlaska na bolovanje, tako da je rezerva vozača koju morate da imate veća nego što je to u privatnom sektoru, kaže Gajić.\nOn napominje i da je takođe važno znati koji sistemi naplate prevoza su primenjeni u drugim gradovima Srbije ili evropskim gradovima, odnosno da li se karte naplaćuju putem konduktera u vozilima, ili je svest građana za plaćanjem prevoza na višem nivou, a da se samo vrše kontrole, što zahteva manji broj angažovanih radnika.\nU Evropi imate gradova gde su vozni parkovi tipizirani i gde održavanje vozila nije u okviru istog preduzeća. Za održavanje vozila zaduženo je posebno preduzeće. Karakterističan mi je primer Praga gde sam imao prilike da se upoznam s tom problematikom. Tamo postoji gradsko preduzeće koje je zaduženo samo za prevoz i u njemu rade vozači, a tu je i deo zaposlenih koji čini saobraćajnu operativu. U tom preduzeću možemo da kažemo da je broj zaposlenih po vozilu u radu optimalan i da se kreće oko 2,3. Sasvim drugo preduzeće je zaduženo za održavanje vozila. Tu postoje jasni kriterijumi i merenje performansi, objasnio je naš sagovornik. Iz svega prethodno navedenog, nezahvalno je pozivati se na evropske brojeve zaposlenih po vozilu, a bez poznavanja detaljnije organizacije saobraćajnih preduzeća.\nNova sistematizacija biće gotova na vreme\nKao i ostali direktori i Nebojša Gajić ima rok od 15 dana od održavanja Skupštine da donese novu sistematizaciju koja će sadržati tih 327 radnih mesta, što kako kaže, nije nerealno, može se u tom roku uraditi. Međutim, postoje još neke predradnje koje se moraju uraditi da bi mogli da pristupe samom procesu racionalizacije.\nKad budemo utvrdili tačan broj ljudi koji će otići i tačne iznose otpremnina, potrebno je menjati finansijske planove jer nije obezbeđeno dovoljno sredstava na poziciji za rešavanje viška zaposlenih. Izmena finansijskih planova podrazumeva ponovo prolazak kroz skupštinsku proceduru i tek tada formalno stupa mogućnost da se nešto isplaćuje zaposlenima koji će otići iz preduzeća. Drugi problem koji imam kao direktor, a verujem i direktori drugih preduzeća s većim brojem zaposlenih, to su sama novčana sredstva koja bi trebalo da se opredele. U ovom trenutku je procena da će ATP-u trebati oko 22 miliona dinara za rešavanje viška zaposlenih. Meni tih 22 miliona dinara kroz “keš flou” definitivno predstavlja problem. S obzirom da do usvajanja izmena planova nećemo imati zakonskih mogućnosti za racionalizaciju, pokušavamo da realno analiziramo situaciju, da vidimo sa kolikom rezervom raspolažemo, da li ćemo razgovarati s bankama o nekom namenskom kreditu za rešavanje viška zaposlenih. U kontaktu smo i sa osnivačem da vidimo da li postoji mogućnost dodatnog opredeljenja budžetskih sredstava, s obzirom da je i u našoj realizaciji došlo do nekih odstupanja zbog želje osnivača u odnosu na ono što smo planirali za 2017. godinu. Lično bih voleo da racionalizaciju zaposlenih uradimo što pre, jer što pre to uradimo taj proces uštede počinje ranije da teče. Imamo pitanja i od zaposlenih kada mogu očekivati da počne realizacija, imam najave da će većina njih da koristi sve godišnje odmore, pa čak i bolovanja. Što pre uđem u priču realizacije pre ću početi da štedim, jer neću morati da im isplatim platu za učinak koji praktično ne postoji, čekajući pritom da im isplatim i otpremninu, zaključio je Nebojša Gajić.\nPodsećamo, Skupština grada Pančeva 22. avgusta usvojila je Odluku o maksimalnom broju zaposlenih na neodređeno vreme u javnom sektoru na teritoriji Pančeva i taj broj sada iznosi 2.280.\nodluka o maksimalnom broju zaposlenih


Broj mrtvih u Evropi udvostruči se za 15 dana - Klix.ba\nZabrinjava odbijanje vakcine\nBroj mrtvih u Evropi udvostruči se za 15 dana\n28.11.2009. u 14:26\nJedno evropsko profesionalno udruženje koja okuplja medicinske stručnjake izrazilo je zabrinutost zbog raširenog protivljenja vakcini protiv svinjske gripe u Evropi, dok stručnjaci upozoravaju da se broj umrlih od virusa H1N1 na Starom kontinentu udvostručuje svake dvije sedmice.\nČlanovi Evropskog udruženja za kliničku mikrobiologiju i zarazne bolesti, koje ima sjedište u Švicarskoj, zabrinuti su zbog toga što se Evropljani izbjegavaju vakcinisati protiv virusa H1N1, izvještava VoA.\nOva neprofitna organizacija kaže da u evropskim zemljama djeluju ‘lobisti’ iz udruga koje se u načelu protive vakcinaciji, a kojima je zadatak odvraćati ljude od vakcinacije od svinjske gripe. Udruga tvrdi da neke od tih lobističkih grupa namjerno šire netačne informacije.\n"Imamo čvrste dokaze iz većine zemalja u Evropi, gdje čak i ljekari i stručnjaci za javno zdravstvo šire sumnju u valjanosti ovih vakcina, uglavnom zbog toga što ih brinu moguće nuspojave. No, te informacije o navodnoj štetnosti vakcina stižu im ili od drugih ljudi ili s interneta. O tome ne postoje službeni podaci. A lobisti tvrde da potreba za vakcinom nije tako velika da bi opravdala moguće zdravstvene rizike", kazao je bivši direktor ovog udruženja Giuseppe Cornaglia.\nU Francuskoj je ove sedmice počela vakcinacija u školama, međutim, jedna anketa pokazuje da se protiv svinjske gripe želi vakcinisati samo 21 posto građana.\nOva sumnjičavost dolazi u trenutku kad Evropski centar za prevenciju i kontrolu bolesti u Stockholmu javlja da se od sredine oktobra broj umrlih u Evropi od H1N1 virusa svake dvije sedmice udvostručuje. Taj centar navodi da je od aprila ove godine u Evropi umrlo ukupno 670 osoba.\nGiuseppe Cornaglia iz Mikrobiološke udruge kaže da liječnici i organi zdravstva moraju organizirati efikasniju kampanju informiranja kako bi javnost dobila tačne podatke o vakcini: "Ako vlasti ne mogu uvjeriti ljekare u potrebu vakcinisanja i ako liječnici dezinformišu vlastite pacijente, onda je bitka izgubljena. Mislim da je problem možda u tome što su tačne informacije nedostupne."\nUkoliko vakcinacija protiv svinjske gripe u Evropi bude neuspješna, svinjska gripa bi se mogla još više proširiti i broj umrlih, posebno među djecom i mladima, bit će još veći, naglašava VoA.


pinkm.me | BUNIBROD ZAUVEK U SRCU: Milica Pavlović ponosno priča o svom SELU, a onda je Kaća Živković progovorila o SELJACIMA (VIDEO)\nNeke uspomene ih zauvek vezuju za svoje rodno mesto.\nMnoge poznate ličnosti ostvarenje svog sna žive uz publiku koja ih neizmerno podržava, vol i ceni njihov rad. Zbog svojih karijera uglavnom su morali da promene mesto prebivališa, međutim, niko od njih nikada nije zaboravio odakle potiče i gde su im koreni, a Željko Joksimović je jedan od njih koji uvek svojim prusustvom u svom rodnom Valjevu oduševi svoje obožavaoce, a istakao je da ima jednu privilegiju koju retko ko na estradi doživi u svom životu.\nKad ja držim koncert u mom gradu gde sam i odrastao i živeo je specifično po tome što svakog gosta u publici ja lično poznajem i to je privilegija koju, čini mi se, nema niko - rekao je sa ponosom Željko.\nMilica Pavlović se iz Leskovca uputila ka velikom gradu, a srca svojih fanova osvojila je kada se prvi put pojavila na veliku scenu i pokazala svoj pevački talenat. Ona je jedna od retkih koja je pozvala svoje bliske prijatelje iz svog rodnog sela na promociju njene pesme, jer ne može da zaboravi da je sa njima provodila svoje vreme od rođenja.\nVolim svoje ljude, volim svoje selo i večeras sam na promociji pozvala moje drage komšije sa kojima sam odrasla i koji me poznaju baš onoliko koliko imam godina, 26. - rekla je Milica.\nI Katarina Živković sa ponosom ističe svoju južnjačku krv, ali joj mnogi zameraju da greši u gramatici i akcentovanju što nju i nije potreslo, jer za negativne komentare ima samo jedno objašnjenje.\nJa se trudim da ispravno govorim, da akcentujem, da pričam po padežima, a oni koji to negativno komentarišu su seljaci - rekla je Kaća.


Otvoreno pismo „Nišvila“ premijeru Vučiću\nNiška tvrđava, ilustrativna fotografija\nDirektor „Nišvil“ džez festivala Ivan Blagojević, uputio je otvoreno pismo premijeru Srbije Aleksandru Vučiću, u vezi sa nedavnom odlukom o potpisivanju šestogodišnjeg ugovora sa festivalom „Exit“.\nUz napomenu da je Exit apsolutno zaslužio takav ugovor – kako zbog promocije Srbije, tako i zbog generisanja značajnih sredstava u njen budžet, Blagojević za RSE navodi da „Nišvil“, sa 33 godine dugom tradicijom, očekuje da u skorijoj budućnosti takođe dobije podršku Vlade, ili da se, dodaje, barem ispravi nepravda koja im je naneta.\nMinistar Ivan Tasovac je, naime, poništio odluku svog prethodnika koji je gradu Nišu, namenski za „Nišvil“ odobrio tri miliona dinara. Tasovac je, dodaje se u pismu, „Nišvilu“ za tri godine odobrio ukupno jedan milion dinara.\n„Smatramo da je to presedan – da jedan ministar poništi odluku prethodnog ministra. Mi potrošili ta tri miliona, napravili troškove i sada naravno imamo problema u ovim novim izdanjima festivala, a s obzirom da treba ove godine da uradimo 100 koncerata, da ugostimo 600 izvođača i da privučemo 150.000 posetilaca, puno bi nam značilo da premijer ispravi tu, smatramo nepravdu, jer muzika je realno zaspostavljena od kada je ministar Tasovac došao. Sve u svemu, očekujemo da jug Srbije bude bitan u tom smislu. Pogotovu što je ovo netipičan festival i verujemo da je bitan za evropsko lice Srbije“, kaže Blagojević za RSE.\nU otvorenom pismu koje je uputio premijeru ističe se i da je “verovatno ministar Tasovac uradio i pozitivne stvari - poput odobrenih 600 miliona grupaciji za kinematografiju i 70 miliona za filmske festivale, ali je oblasti muzike, sa ukupnih 30 miliona raspoloživog budžeta za 340 projekata i festivala(!) - naneo nemerljivu štetu”.\n„Kako s juga Srbije dopreti do Beograda?“\nJug je najsiromašniji region Srbije, i festival „Nišvil“ deli njegovu sudbinu regiona. Ivan Blagojević kaže da upravo zbog takve privrede „Nišvil“ nema niti jednog jedinog sponzora u gradu Nišu. „S druge strane, za tri godine smo dobili jedan milion pomoći Ministarstva kulture. Nekada smo imali četiri miliona. To znači da smo za četiri godine zakinuti 11 miliona dinara.“\nU pismu se podseća i da je Nišvil zvanično najbolja manifestacija u promociji turizma Srbije za 2015. godinu i brend umetničke muzike u akciji “Najbolje iz Srbije”. „Sve u svemu, ovo je zaista podvig evropskih razmera za tako mali grad“, ističe Blagojević u razgovoru za RSE.\nI sam grad Niš u danima festivala „proceveta“, ali to, ukazuje direkotor „Nišvila“, nije imao ko da vidi. „Moram, na žalost, reći da nikada ni jedan ministar, ne samo kulture nego bilo kog resora, nije posetio ni jedan dan festivala, a posetili su ga mnogi ambasadori i kulturni poslanici. I to je ono bitno – kako dopreti s juga Srbije do Beograda?“\nBlagojević podseća i da je preporuka zaštitnika građana Saše Jankovića bila da utuže Ministarstvo kulture, ali da „Nišvil“ to nije učinio iz poštovanja prema institucijama - kako Ministarstva kulture tako i Vlade Srbije.\n„Nišvil“ festival održava se u avgustu, na niškoj tvrđavi i do sada je ugostio brojna imena svetske džez scene.


Xiaomi otvara web prodavnicu u Evropi Xiaomi otvara web prodavnicu u Evropi – Personal magazin\nKineska kompanija Xiaomi ulazi na evropsko tržište otvaranjem online prodavnice.\nUprkos tome što je postao treći najveći proizvođač smartphonea na svetu, Xiaomi putem evropske online prodavnice u početku neće prodavati telefone, nego narukvicu Mi Band, slušalice, baterije i slično.\nMeđutim, tablet Mi Note 4 i drugi uređaji neće biti dostupni jer bi se kompanija najverovatnije suočila s tužbama za kršenje zakona o patentima.\n„Ovo će biti drugačije iskustvo kupaca sa stranicom Mi.com. Nećemo prodavati telefone, nego samo određeni broj drugih naših proizvoda, kao što je Mi Band narukvica, slušalice i slično“, izjavio je potpredsednik Xiaomija Hubo Barra na Mobile World Congressu u Barseloni.\nXiaomi otvara web prodavnicu u Evropi was last modified: March 10th, 2015 by Redakcija


Četvirti kamp Bogdana Bogdanovića biće održan online i otvoren je za sve zainteresovane - ATA Stars\nČetvirti kamp Bogdana Bogdanovića biće održan online i otvoren je za sve zainteresovane\nHome/cVesti - sportovi/Košarka/Četvirti kamp Bogdana Bogdanovića biće održan online i otvoren je za sve zainteresovane\nBogdan Bogdanović će predstaviti i četvrti po redu kamp koji je tradicionalno organizovan na Kalemegdanu, a sada, zbog poznate situacije u zemlji i svetu, dobija svoju online verziju.\nPutem Instagram live platforme, svakog dana će biti prezentovana jedna tema kao i sagovornici koji će zajedno sa Bogdanom predstaviti mladim talentima, sportistima, vrednosti koje su važne, dati im ključne savete, a svi zainteresovani biće u prilici da im uživo šalju i pitanja i komentare.\nOd 2. do 4. jula, u večernjim časovima, naš reprezentativac će ugostiti prijatelje košarkaše koji takođe u svojim zemljama organizuju kampove, kao i iskusne trenere koji će iz svog ugla predstaviti današnji odnos prema odrastanju i formiranju mladih košarkaša.\n– Želeo sam da nastavimo tamo gde smo stali i prošle godine, da pokažemo želju da se povežemo i kada nam je to ograničeno zbog situacije u kojoj se nalazi cela planeta. Imamo način da budemo jedni sa drugima, da radimo sa mladim i talentovanim ljudima, da ih inspirišemo i pokažemo im da mislimo na njih i kada okolnosti ne dozvoljavaju blizak susret. Košarkaški svet se ujedinjuje na još jednom projektu, srećan sam što ću biti u prilici da vodim kvalitetne razgovore i omogućim klincima da iz prve ruke čuju savete nekih od svojih idola, pokrivajući teme koje su najviše usmerene na mlade sportiste. Želeli smo da ova godina ne bude preskočena i da nastavimo sada već važnu tradiciju kampa, kako bismo održali kontinuitet i pre svega kontakt sa ljudima u Srbiji. Sada imamo priliku da angažujemo i inspirišemo i veću javnost, a za one koji budu najaktivnije učestvovali u izazovu pripremamo zajedno sa Nike basketball mnogobrojne vredne nagrade. Pratite nas live, obećavamo da će biti veoma zanimljivo – istakao je igrač Sakramento Kingsa.\nPovezana vest: Apel na primereno ponašanje na košarkaškom turniru\nPrvi dan je rezervisan za susret sa braćom Adetokumbo, NBA igračima koji u svojoj zemlji takođe organizuju košarkašku akademiju, zatim će Bogdanović ugostiti i Sonju Vasić, nekada Petrović, sa kojom će pričati o značaju sporta za devojčice i mnogim drugim temama. Prijatelj našeg reprezentativca Džedi Osman će se priključiti razgovoru sa svojom iskustvom u edukaciji mlađih talenata. Nikola Vučević, još jedan NBA igrač koji je odlučio da svojim sugrađanima posveti vreme i znanje na kampu koji se organizuje pod njegovim imenom, biće i četvrti sagovornik prvog dana online verzije kampa.\nPovezana vest: Zvezda izgubila od Žalgirisa u Beogradu\nDrugi dan je posvećen trenerima, Željko Obradović, Igor Kokoškov i Aleksandar Matović čuvaju svoju ekspertizu za ovaj jednistven i novi način komunikacije sa mlađim generacijama.\nTreći dan kampa sačuvan je za dobru zabavu sa beogradskim duom THCF i fantastičnim fristajlerom Trikijem, koji će zajedno sa Bogdanom otkriti i veliki izazov za sve zainteresovane i pokazati im kako mogu da učestvuju u kreativnom konkursu i osvoje brojne nagrade koje su pripremljene u saradnji sa Nike basketball.\nPovezana vest: Svečano otvoren Evroligin turnir\nČetvrti košarkaški kamp Bogdana Bogdanovića dolazi u novom ruhu ali sa istim ciljem da mladim sportistima u Srbiji pruži najbolje, da gradi prave vrednosti i okuplja košarkaške stručnjake i zvezde na projektu koji ima velike ambicije i u budućnosti.\nBy ATA Stars Redakcija|2020-06-27T15:14:29+01:00jun 27th, 2020|Košarka|0 Comments


Običan čovek uvek rado posetiti senzacionalne muzeje, kao što su Luvr ili Ermitaž. Ipak, ono što mu treba za život je osnovno shvatanje sebe kao individue i razumevanje kolektivnog identiteta u kojem učestvuje. To mu može dati njegov mali muzej u susedstvu, gde se oseća kao kod kuće.\nKako na teritoriji opštine Stara Pazova ne postoji muzej, niti jedno mesto koje će sveobuhvatno predstaviti lokalnu kulturu, umetnost, običaje i tradiciju, ideja o kreiranju Virtuelnog muzeja nametnula se kao alternativa trenutnoj situaciji.\nProjekat je fokusiran na kreiranje virtuelnog prostora koji predstavlja sliku identiteta lokalne zajednice i opštine Stara Pazova i kroz koji će se omogućiti negovanje multikulturnih vrednosti različitih zajednica unutar šire lokalne zajednice. Podsticanje građana da budu aktivni akteri u prepoznavanju i očuvanju lokalnog nasleđa jedan je od važnih ciljeva projekta koji teži da ukaže da se nasleđe najbolje čuva onda kada u zajednici postoji razvijena svest o njegovoj važnosti.\nProjekat omogućava da svedočanstva prošlosti koja imaju vrednost i značaj za lokalnu zajednicu budu obrađena, istražena i interpretirana na interesantan i razumljiv način, kako bi bila dostupna svim zainteresovanim članovima zajednice i široj javnosti. Potpuno participativan proces evidentiranja lokalnog nasleđa uključuje rad sa stanovništvom i edukativne radionice na kojima će se preispitivati načini interpretacije nasleđa, kao i muzealizacija onih formi nasleđa poput arhitektonskih objekata, spomenika, znamenitih mesta, običaja, tradicije, sećanja, koji putem novih medija mogu postati muzejski eksponati u virtuelnom prostoru.\nProjekat se realizuje u saradnji sa svim zainteresovanim pojedincima, kulturno-umetničkim udruženjima, organizacijama i institucijama, kako bi zajedno došli do odgovora na pitanje Šta je naše lokalno nasleđe?\nCelovito kulturno i prirodno nasleđe prezentuje se kroz fotografiju, tekstove, audio i video zapise, ali tako da sa jedne strane predočava naučno znanje na način razumljiv širokoj publici, a sa druge strane sećanja, iskustva i lični pečat zajednice, naših sugrađana.\nKroz saradnju sa školama, Virtuelni muzej zajednice će se razvijati u pravcu pomoćnog nastavnog sredstva koje će se koristiti u procesu edukacije mlađih generacija o lokalnom kulturnom nasleđu, posebno uzimajući u obzir atraktivnost virtuelnog prostora i interneta za mlade, koji su njegovi najmasovniji korisnici.\nProjekat je jedan od 10 pobednika konkursa Superste 2016, a finansiran je sredstvima Erste banke i opštine Stara Pazova.


Ostale vesti Archives - Страница 3 од 29 - Vaterpolo klub Partizan - Sportski Centar Banjica\nUporno pokušavamo da objasnimo da je uprava Partizana uvek imala igrače i sport kao prioritet. Partizan je jedan od najboljih klubova na svetu u vaterpolu. Osim toga VK Partizan je na listi od pet najboljih klubova na svetu u svim…\nReprezentacija Srbije je osvojila prvo mesto u B kvalifikacionoj grupi Evropa kupa u Splitu i plasirala se na finalni turnir (Fajnal Ejt) takmičenja koje se od ove godine nalazi u kalendaru Evropske federacije vodenih sportova. Prvog dana Srbija je lako…\nBazen Banjica bio je večeras "pozornica" festivala sporta i mladosti. Vaterpolo klub Partizan organizovao je manifestaciju "Crno-beli dan – susret generacija". Bila je to revija kakvu retko koji sportski klub može da priredi, jer nema mnogo onih koji imaju ono…\nVaterpolo klub Partizan je ostao bez velikog prijatelja i saradnika Ranke Pudar Pavkov, dugogodišnjeg direktora SC Banjica, koja je iznenada preminula u nedelju. Gospođa Pudar Pavkov je sahranjena danas na Topčiderskom groblju, a prethodno je u trofejnoj sali Vaterpolo kluba…\nIN MEMORIAM Ranka Pudar – Pavkov\nU nedelju, 19. novembra preminula je gospođa Ranka Pudar – Pavkov, dugogodišnji direktor Sportskog centra „Banjica“ i bliski saradnik Vaterpolo kluba „Partizan“. Komemorativni skup će biti organizovan u četvrtak, 23.11.2017.godine u 12 časova u trofejnoj sali Vaterpolo kluba „Partizan“ ,…


Akcija OSCE-a za zdraviji okoliš u Tuzli – Energetika.ba\nAkcija OSCE-a za zdraviji okoliš u Tuzli\nMisija OSCE-a u Bosni i Hercegovini na području Tuzle organizira niz aktivnosti koje za cilj imaju promociju zaštite okoliša. Provedba ovih aktivno\nMisija OSCE-a u Bosni i Hercegovini na području Tuzle organizira niz aktivnosti koje za cilj imaju promociju zaštite okoliša.\nProvedba ovih aktivnosti će simbolično biti obilježena u četvrtak, 28. juna, postavljanjem informativne table s edukativnim sadržajem u svrhu podizanja svijesti građana o značaju pravilnog odlaganja otpada.\nU okviru ovih aktivnosti, informativne table će biti postavljene na još sedam lokacija na području grada. Ranije je, u saradnji s Fondacijom tuzlanske zajednice i Gradskom upravom Grada Tuzle, realizirana akcija sadnje drveća na šetalištu uz rijeku Jalu.\nPored toga, u saradnji s Vijećem mladih Tuzla, Koalicijom za borbu protiv mržnje Tuzla i ekološkim nevladinim organizacijama će tokom jula biti organizirana akcija čišćenja izletišta Ilinčica – najavljeno je iz Misije OSCE-a u BiH.


I ove godine vlada veliko interesovanje za sve smerove u Mašinskoj školi u Pančevu\npetak, 29 jun 2018 08:58\n- Veliko je interesovanje za sve naše obrazovne smerove, i već nekoliko godina unazad sva ponuđena mesta budu popunjena nakon prvog upisnog roka. Očekujemo da će tako biti i ove godine. I broj bodova potrebnih za upis se iz godine u godinu uvećava što je pokazatelj i da đaci s boljim uspehom sve više prepoznaju potencijale koje Mašinska škola pruža, kaže direktor Dojčinović.\n- Tehničar mehatronike je jedan od četvrogodišnjih smerova koji je među najinteresantnijima budućim srednjoškolcima, kao i mašinski tehničar motornih vozila, ali i bravar – zavarivač sa elementima dualnog obrazovanja. Nemačkoj kompaniji ZF koja je stigla u Pančevo potrebni su tehničari mehatronike, kao i NIS Gaspromnjeftu zbog čega je ovaj smer sve popularniji. Sa NIS Gaspromnjeftom uspešno sarađujemo već nekoliko godina, a tokom leta sređivaćemo jednu učionicu, savremeno opremljeni kabinet u kojem će tehničari mehatronike imati nastavu, objasnio je Nenad Dojčinović.\n- Tehničar mehatronike je zanimanje koje je stiglo sa zapada. Mašinska škola je bila jedna od pet škola u Srbiji koja je radila na uvođenju tog smera. Naš plan i program je u velikoj meri kompatibilan sa programom škola ovakvog tipa u zapadnim zemljama, pre svega Nemačkoj, Austriji, Sloveniji, Francuske i drugih zemalja EU. ZF će dobiti kvalitetno obučen i pripremljen kadar, osposobljen za rad na njihovim proizvodnim linijama i koji će uspešno savlađivati sve probleme uspešno stavljene ispred njih. To se odnosi i na tehničare mehatronike i inžinjere mehatronike, jer je dosta naših učenika upisalo i Fakultet tehničkih nauka u Novom Sadu na smeru za mehatroniku. Studenti sa ETF-a iz Beograda takođe dolaze kod nas i obavljaju laboratorijske vežbe u školi što je samo još jedan dokaz više koliki je rejting Mašinske škole „Pančevo“, kazao je direktor Dojčinović.\n- U Privrednoj komori smo 20. juna imali sastanak sa socijalnim partnerima sa kojima realizujemo dualno obrazovanje, kao i novim koji su zainteresovani da se uključe u saradnju sa školom. Utisci su veoma pozitivni a za ove smerove takođe vlada veliko interesovanje među budućim srednjoškolcima, kaže naš sagovornik.\nViše vesti iz ove kategorije: « Predstavljen program Kulturnog leta u Pančevu Deo Pančeva bez vode »


Vesti online / Vesti / Ex YU / "Nemačka će raspravljati o uvođenju sankcija Dodiku"\n"Nemačka će raspravljati o uvođenju sankcija Dodiku"\nNakon što su SAD uvele sankcije Miloradu Dodiku nemačka vlada će, zajedno s partnerima iz EU, razgovarati o uvođenju evropskih sankcija protiv njega.\nBundestag zabrinut zbog Dodikove retorike o podelama BiH\nTo je potvrđeno “Avazu” u kancelariji ministra spoljnih poslova Nemačke Frank-Valtera Štajnmajera, čime su demantovani navodi iz medija da Nemačka, te EU apriori neće uvesti sankcije protiv lidera RS.\nNemačka vlada, kako piše “Avaz”, veoma je zabrinuta zbog delovanja predsednika Republike Srpske, odnosno njegove rastuće retorike o podelama BiH.\n* "Nemačka ne uvodi Dodiku sankcije, Putin spreman na vojnu intervenciju na Balkanu"\n* Posle albanskih "dugih cevi" povratak za sto\n- Tražimo poštovanje odluka Ustavnog suda BiH, a, s druge strane, podržavamo pravosuđe BiH da odlukama zasnovanim isključivo na pravu rešava sporna antiustavna pitanja. Veoma pažljivo ćemo pratiti razvoj situacije u BiH te ćemo preduzeti mere ako dođe do dodatne eskalacije - rekli su u kancelariji šefa nemačke diplomatije.\nPredsednik Odbora za ljudska prava u nemačkom Bundestagu Mihael Brand, inače jedan od partijskih saradnika nemačke kancelarke Angele Merkel u CDU, u intervjuu za “Avaz” od Štajnmajera je tražio da pravovremeno i jasno reaguje.\n- Diplomate u Briselu i Berlinu ne smeju duže biti puki gledaoci ove situacije, vremena je sve manje. Dodikova najava o jednostranom pomeranju granica u Evropi je opasna igra vatrom. Kada osigurač počne goreti, biće prekasno - kazao je Brand.\nNemački "Spiegel", iako se poziva na diplomatske izvore da vlada Nemačke za sada neće reagovati merama protiv Dodika, u svojoj analizi navodi da je na zapadnom Balkanu ponovo krizno stanje te da nacionalisti jačaju.\n“U senci velikih kriza u Siriji i Ukrajini, na jugoistoku Evrope tinjaju konflikti koji bi mogli u svako vreme prerasti u krvave sukobe. Posebno su zarazne krize u Bosni i Hercegovini, te na Kosovu”, ističe se u analizi ovog uglednog nemačkog magazina.\nSVET "Evropi je potrebna jaka Rusija"\nNedelja 22.01.2017. 20:03\nMozete ga svi provodati......\nNedelja 22.01.2017. 20:32\nBolje da raspravljate o prestanku mjesanja u unutrasnja desavanja drugih drzava.\nNedelja 22.01.2017. 21:00\nEvo HITLER opet na sceni pravilnika odnosno ljudski prava ha ha ha ha Najveci zlikovci sveta posle turske


Pomeranje sata 2021 – večeras počinje letnje računanje vremena\n27. marta 2021. - 22:28\nPOMERANJE SATA 2021 – Letnje računanje vremena počinje poslednjeg vikenda u martu, a završava se poslednjeg vikenda u oktobru.\nVečeras, odnosno u noći između subote i nedelje potrebno je pomeriti sat jedan čas u napred, sa 02h na 03h.\nPodsetimo, još od 2017. je aktuelna tema ukidanja letnjeg odnosno zimskog računanja vremena.\nU septembru 2018. Komisija Evropske unije je iznela novi zakonodavni predlog, gde predlaže okončanje prakse sezonskih promena sata. Takođe, Evropski parlament je naglasio da će odluka početi da se primenjuje od 2021. godine, ali ipak, o ovome još uvek nema reči te se konkretna odluka i dalje iščekuje.\nPrethodni tekstPočeli radovi na izgradnji nadvožnjaka u Batajnici\nSledeći tekstVremeplov, 28. mart


Dekarbonizacija energetskog sektora u Bosni i Hercegovini\nNaziv: Dekarbonizacija energetskog sektora u Bosni i Hercegovini\nNosilac projekta: Ministarstvo vanjske trgovine i ekonomskih odnosa (MVTEO)\nPeriod trajanja: 2020. do 2023.\nS ciljem stvaranja stabilnog i jedinstvenog regulatornog okvira i tržišnog prostora koji osigurava pouzdano snabdijevanje energijom i privlači investicije u energetski sektor s niskim udjelom ugljika, uspostavljena je Energetska zajednica između Evropske unije (EU) i niza zemalja Jugoistočne Evrope i šire. Kao jedna od ugovornih strana, Bosna i Hercegovina je predana implementaciji pravne stečevine EU koja je relevantna za energetiku, uključujući niz mjera za liberalizaciju i dekarbonizaciju energetskog sektora.\nU tom kontekstu, Vlada Bosne i Hercegovine je postavila ambiciozne kratkoročne ciljeve za povećanje energetske efikasnosti i korištenja obnovljivih izvora energije. Trenutno priprema srednjoročnu strategiju dekarbonizacije koja uključuje sektorske energetske i klimatske strategije i čiji je vremenski horizont 2030. godina. Međutim, strateški i pravni okvir kojim se potiče dekarbonizacija energetskog sektora zemlje još uvijek nije dovoljno implementiran. Postignut je manji napredak na području energetski efikasne obnove zgrada, proizvodnje energije iz obnovljivih izvora energije (osim hidroenergije velikih razmjera) i učešća građana u energetskoj tranziciji.\nVlada Bosne i Hercegovine postepeno implementira mjere dekarbonizacije i nadgleda nacionalne integrisane energetske i klimatske ciljeve. Javne institucije su spremne za uvođenje programa energetski efikasne obnove stambenih zgrada. Institucije koriste instrumente održive podrške kako bi povećale udio velikih postrojenja obnovljivih izvora energije, uz poticanje decentraliziranog snabdijevanja energijom za građane – građanske energije.\nProjekt pruža podršku Ministarstvu vanjske trgovine i ekonomskih odnosa (MVTEO) i entitetskim ministarstvima energetike u razvoju individualnih i organizacionih kapaciteta. Cilj je uspostaviti funkcionalne jedinice koje su posvećene planiranju, koordinaciji i praćenju dugoročnih scenarija dekarbonizacije usklađenih s ciljevima koji se trebaju postići do 2050. godine. Podržavajući stvaranje digitalnog sistema praćenja kojim upravljaju državna i entitetska ministarstva energije, državne i entitetske agencije za statistiku i druga relevantna tijela omogućiti će praćenje napretka. Nadalje, projekat unaprijeđuje sposobnosti javnih institucija za provođenje javnih konsultacija i uspostavljanje dijaloga između civilnog društva i javnog i privatnog sektora. Uz to, energetski menadžeri na državnom, entitetskom, kantonalnom i općinskom nivou prolaze obuku za poboljšanje kvaliteta prikupljanja podataka koristeći predviđeni sistem praćenja.\nPoticanjem dekarbonizacije u sektoru stambenih zgrada, projekat podržava nadležna tijela u stvaranju programa za energetsku efikasnost koji kroz participativan proces uključuju finansijske institucije, kompanije i domaćinstva još od rane faze planiranja. Također stvara digitalizirane instrumente, poboljšava kapacitete odgovornih za provođenje programa, uključuje javni i privatni sektor kao i građane kroz kampanje javnog informisanja, te pokreće prijedloge za izmjene i dopune trenutnog zakonodavstva.\nPrelaskom sa strategije na realizaciju aktivnosti, projekt podržava pilot procese koji potiču dekarbonizaciju u proizvodnji energije. S jedne strane, projekt jača kapacitete lokalnih aktera za pripremanje poslovnih planova za projekte građanske energije, što zauzvrat potiče učešće građana u predviđenoj reformi energetskog sektora. S druge strane, pruža savjete za provođenje prve aukcije za proizvodnju energije iz o\nPosljednje ažuriranje: januar 2021\nNjemačka verzija: Dekarbonisierung des Energiesektors in Bosnien und Herzegowina Engleska verzija: Decarbonization of the energy sector in Bosnia and Herzegovina


Autotransportno preduzeće Pančevo više neće postojati: Dobija nova tri vlasnika i novo ime - Biznis Telegraf.rs\n20/12/19 | 09:29\nSklapa se javno-privatno partnerstvo sa tri prevoznika\nPredsednik Skupštine Pančeva Tigran Kiš zakazao je za danas sednicu s jednom tačkom dnevnog reda, osnivanje privrednog društva u mešovitoj svojini za prevoz putnika "Pantransport" koje će naslediti Autotransportno preduzeće Pančevo.\nOdbornici treba da usvoje predlog ugovora o osnivanju nove firme u kojoj će Grad imati svega tri procenta vlasništva, dok će većinski vlasnici biti privatna auto-transportna preduzeća "Saga trans", "Dumeko" i "Trans jug".\nGradsko veće uputilo je zahtev za sazivanje hitne sednice Skupštine, jer je ostalo još samo desetak dana da ovaj posao bude obavljen.\nZa to vreme neophodno je da se donesu sva akta novog preduzeća, otvori račun i da ono bude upisano u Agenciji za privredne registre.\nUgovor o koncesiji za javni prevoz putnika na 25 godina između Grada Pančeva i privatnih koncesionara potisan je 27. novembra, a zakonski rok da se novo preduzeće "Pantransport" osnuje i prijavi je 30 dana.\nTo znači da će do kraja meseca biti održano bar još jedno skupštinsko zasedanje u vezi sa ovom temom.\nKolaps prevoza na liniji Pančevo - Beograd, autobusi stali, spominje se stečaj


On je prvi put sa velikim uspehom nosio dres ovog kluba u takmičarskoj godini 2016/2017, jer je tada pomogao Hapoelu da osvoji titulu u prvenstu, ali i Kupu Izraela.\nWelcome back home @amareisreal 🔥🔥🔥 #YallaHapoel #STAT #ShalomAmare\nŠestostruki učesnik NBA Ol-stara predvodio je tim iz Jerusalima do polufinala Evrokupa sa prosekom od 12,8 poena i 6,6 skokova, a bio je i član druge petorke drugog po kvalitetu evropskog takmičenja.\nOvaj 35-godišnjak je pre skoro godinu dana govorio o povlačenju iz košarke, ali je ipak odlučio da se ponovo nađe na parketu. Osim domaćih takmičenja Hapoel će naredne sezone učestvovati i u Ligi šampiona.\nU bogatoj karijeri pored Hapoela igrao još za Finiks Sanse, Njujork Nikse, Dalas Maverikse, Majami Hit.\nPodsetimo, saigrač Stodemajera biće doskorašnji košarkaš Crvene zvezde Džejms Feldin.


Početak/Zdravlje/Medjunarodni dan dece obolele od raka obeležen prikupljanjem novih zaliha krvi\nNiške Vesti15. februara 2022.\nZavod za transfuziju krvi u Nišu i Nacionalno udruženje dece obolele od raka (NURDOR) organizovali su danas, povodom Medjunarodnog dana dece obolele od raka, akciju dobrovoljnog davanja krvi.\nGradjani su u niškom Zavodu takodje mogli da daju uzorke krvi kako bi bili upisani u nacionalni registar dobrovoljnih davalaca koštane srži.\n„Potrošnja krvnih produkata je vrlo često nepredvidiva, tako da pozivamo gradjane da dodju i uključe se u akciju dobrovoljnog davanja krvi“, istakao je Virijević.\nSandra Jovančić iz NURDOR-a kazala je da to udruženje obeležava Medjunarodni dan dece obolele od raka različitim akcijama i pri tom uvek podseća da je pomoć volentera i donatora dragocena, kako za rad roditeljskih kuća, tako i za organizovanje kampova za decu i psiho-socijalnu podršku deci oboleloj od malignih bolesti i njihovim roditeljima.\nJovančić je kazala da NURDOR radi na formiranju nacionalnog registra dece obolele od malignih bolesti, koji će dati podatak koliko dece u Srbiji godišnje oboli.\nPrema njenim rečima, u Nišu se godišnje leči oko 30 novoobolele dece.\nMeđunarodni dan dece obolele od raka NURDOR


Tokom leta početak radova na robnoj kući "Ikea" u Beogradu\nČAČAK - Državni sekretar Ministarstva građevinarstva, saobraćaja i infrastrukture Dejan Trifunović izjavio je danas da tokom leta očekuje početak radova na izgradnji robne kuće kompanije "Ikea" u Beogradu.\nTrifunović je naglasio da Ministarstvo čini sve da kompanija "Ikea" otvori prvu robnu kuću u Beogradu od pet planiranih u Srbiji. "U proteklih nekoliko meseci otkad je potpisan memorandum, završene su sve pripremne aktivnosti, izdata je lokacijska dozvola i sada isključivo zavisi od "Ikee" kada će aplicirati za građevinsku", rekao je Trifunović Tanjugu u Čačku.\nPrema njegovim rečima, sve predviđene aktivnosti sprovede se u roku, poput izmeštanja naplatne rampe koje je povezano sa ovim projektom.\nOn je najavio da će projekat biti na republičkoj revizornoj komisiji u sredu, 29. aprila, tender objavljen u maju, a početak radova se očekuje tokom leta i biće završen najkasnije do septembra 2016. godine.\nTrifunović je rekao da je otvaranje prve "Ikeine" robne kuće u Beogradu predviđeno za novembar 2016. godine.\n"Resorno ministarstvo je koordinator čitavog procesa i sve aktivnosti su potpuno usaglašene prema potpisanom memorandumu", zaključio je Trifunović, koji je sa ministarkom Zoranom Mihajlović boravio u Čačku i razgovarao sa građanima o njihovim problemima.\nDatum: 27.04.2015 Izvor: Tanjug


Nadmetanja i ponude - Office.com\nPlanirajte i pratite svoj novac pomoću naših predložaka za lične finansije. PREUZMITE PREDLOŠKE ODMAH.\nPredlog za izgradnju\nPonuda za prodaju (dizajn sa zelenim prelivom)\nPismo podrške lokalnom zvaničniku\nPonuda za servis (dizajn sa plavim prelivom)\nIzjava o radu (crveni dizajn)\nCenovnik bez poreza\nSklapanje velikih ugovora pomoću predložaka za ponude\nAko se bavite poslovanjem, verovatno morate da date cenu robe i usluga putem ponude, licitacije ili izjave o radu. Microsoft predlošci ponude pružaju vam veliki broj profesionalnih opcija koje vas mogu lakše provesti kroz taj proces. Besplatni predlošci ponuda daju vaše procene napismeno i obuhvataju detaljno razlaganje naknada. Na taj način, ako dobijete pitanja o opsegu ili troškovima poslovanja, možete poslati predložak ponude s cenom koji pruža odgovore na pitanja.\nPredlošci ponude omogućavaju pravljenje uglađenih predloga za pridobijanje novih klijenata ili povećanje postojećih porudžbina. Postoji i predložak cenovnika koji izračunava cenu i poreze kako biste smanjili vreme utrošeno na papirologiju. Mala preduzeća koja svakodnevno licitiraju, poput podugovarača, mogu pronaći predloške ponude s cenom baš za njihovu industriju. Ostali predlošci ponuda, poput izjave o radu, fleksibilni su i mogu se uklopiti u svaku industriju. Odaberite jedan od više predložaka i ponude sa cenama da biste obezbedili nesmetano obavljanje poslova.


By Aleksandar Kavaja in Aleksandar Kavaja\nProlazi i vraća se , kad zamiriše najače\noči od duge sa krajevima tuge\nusne za pljuge , srce za druge\nnoge za gaženje , telo za paženje\nmašta za skitanje , samoća uz svitanje ….\na godine niz reku , i tako proteku\nsa malo šampona , za obraze da ne peku\nod peska satkana platnena svila\na samo debil prepoznaje debila\nkao što nije ni bila svila\ntek kada si izgubljeno dobila ….\novo je prvi red za pogled u prolazu ,\novo je najbolja ponuda za dvoje u porazu ,\novo je ono što se ne odbija\nzamka za logiku , pegla za naviku\nlopta za invalida , gangrena za patiku ….\nneko se umešao , recept je zapisan\nzačin je propo, ceo kolač otpisan\nbrašno je burek u džaku bez vode\nso je lek za nizak pritisak\nmason je zidar alat mu nije visak …..\nproblem se nazire i kada ga nema\nsamo ime okidač za premnogo problema\nnoć kojoj se sprema hapsenje svitanja\nčaj i led dva agregatna stanja\nza onu nit koja je najtanja ….\nbalada za troje sa notama romantike\na samo jedna ispisnica iz kruga\nljubav je lepa al zarazna kao kuga\njer bolest je kada zavoliš druga\nkao i navika da ljubiš brata\nu sobi koja nemaju vrata\na opravdanje sakriveno iza inata ….\ni sada kada slavimo red je da nazdravimo\nto crno vino spas od zaborava\ni reka i cigara a samo jedna Morava\nsa čarape nit pokidana ostala\njedna je priča sećanje postala


Nad knjigom stihova Mare Ruegg Petrović: PESME SA LISTA BRŠLJANA – Palanačke novine\nNad knjigom stihova Mare Ruegg Petrović: PESME SA LISTA BRŠLJANA\nby Palanačke · 31 oktobra, 2016\n-„Nigde nema lasta koje su mojim nebom letele, ali ni ljudi da progovore pre smrti“ – suočava se s bolnom realnošću pesnikinja\nIzdavačka produkcija aranđelovačke „Stvarnosti“ bogatija je za joj jednu knjigu. U njenom izdanju izašla je iz štampe zbirka pesama Mare Ruegg Petrović pod naslovom „Približavanjesebi“.\nObjavljene pesme nastale su u „mladim godinama“ autorke i predstavljaju njen životno-pesnički zavet. Plemenita duša i hrabro srce omogućili su joj da se otisne u svet, proputuje svim kontinentima, i skrasi se u Švajcarskoj. Poslednjih godina češće boravi u zavičaju kome, ispunjavajući svoj zavet, na uzdarje prinosi i ovu knjigu poezije.\nDecenijski pokušaji približavanja sebi, iskazani kroz originalne poetsko-refleksivne slike, kao da su i danas aktuelni i imaju, može se reći, univerzalni značaj. Autorka se u jednoj pesmi zariče da će „ceo svet pretresti dok ne pronađe sebe“, a u drugoj gorko konstatuje kako nigde nema lasta koje su njenim nebom letele, ali ni ljudi da progovore pre umiranja.\nČini se da ona kroz pesmu ispisuje životnu ispovest kraju iz koga je krenula u „beli svet“, ostavljajući u duši duboke tragove detinjstva i devojaštva, pa zato čitaocu otkriva da joj je u srcu do suza porasla svaka reč. „Ja sam pesmu na listu bršljana ostavila“, stihom progovara, a onda iz nje kao vulkanska lava izbija misao: „Hoću da progovorim ćutanjem“, da bi u venac pesme uplela i sopstveni pesimizam, rekavši kako joj ne treba niko više, jer „ima tugu, ptice i nebo.“\nPesnikinja je rođena u Brajkovcu kod Lazarevca. Živi u Švajcarskoj, gde je uz druge knjige, sročila i svoj životopis, neku vrstu biografskog romana pod naslovom „Babin blagoslov“, čiji izlazak iz štampe očekuje do kraja godine.\nKnjiževna manifestacija „Sezona knjiga“ u Biblioteci Grada Beograda: ODRŽANA PROMOCIJA KNJIGA DEJANA CRNOMARKOVIĆA\nSaopštenje Narodnog muzeja\nNext story Koalicija novinarskih i medijskih udruženja: MLADENOVAC DA USKLADI KONKURS SA ZAKONOM I PRAVILNIKOM\nPrevious story Uspešan vikend u Velikoj Plani za PK „Jasenica: TRIJUMF PROTIV „RADNIČKOG“ I „TIMOKA“


"Ne krijemo činjenicu da različiti sateliti i rakete dugog dometa koje ćemo ispaliti, imaju za cilj našeg zakletog neprijatelja, SAD", saopštila je severnokorejska Komisija za nacionalnu odbranu, a prenela agencija KCNA.\nNajviši vojni organ u toj zemlji je saopštio i da će najavljena nuklearna proba biti samo deo "predstojeće sveobuhvatne akcije" koja će obeležiti novu fazu u odnosima protiv SAD.\nOvim dokumentnom se osuđuje lansiranje rakete i naglašava da je odluka Pjogjanga da koristi balističke rakete u suprotnosti sa rezolucijama usvojenim 2006. i 2009. godine.\nSeverna Koreja, međutim, tvrdi da je lansiranjem rakete u decembru u orbitu poslala meteorološki satelit.\nSevernokorejski vođa Kim Jong Un\n"Kategorično odbijamo sve ilegalne i izdajničke rezolucije koje je usvojio Savet bezbednosti", navodi se u saopstenju Komisije za nacionalnu odbranu.\nKomisija ne navodi šta znači proba "visokog nivoa", ali kako navodi agencija Frans pres, to verovatno znači da Severna Koreja ima nameru da proba uranijumske bombe, a ne plutonijumske.\nU poslednjih nekoliko meseci uočeni su operacije u tunelima i na zemlji u Severnoj Koreji slične njenim pripremama za prethodne testove.\nNovi udarac na rešenje korejskog pitanja\n“Smatramo da je Severna Koreja spremna da u svakom trenutku izvrši nuklearni test, ako to odluči njeno rukovodstvo. Mi pomno pratimo njene pripreme za tu operaciju i vojne pokrete, polazeći od naše čvrste odbrambene pozicije”, rekao je portparol ministarstva odbrane Vi Jong Sub.\nKina je u međuvremenu pozvala sve strane da se “uzdrže od poteza koji bi mogli da pogoršaju stanje u regionu”.


Privatno obezbeđenje u Srbiji:Ko koga štiti? - Biznis i Finansije\nHome\tTekstoviB&F Plus\tPrivatno obezbeđenje u Srbiji:Ko koga štiti?\nIako godinama beleži dvocifrene stope rasta, ima promet od najmanje 180 miliona evra godišnje i zapošljava oko 50 hiljada ljudi, sektor usluga privatnog obezbeđenja imovine i lica češće analiziraju poznavaoci crne hronike nego poslovni eksperti. Ključni problem je u neshvatljivom ponašanju nadležnih, koji već deceniju odlažu usvajanje zakona kojim bi se regulisali standardi u toj oblasti, a ekonomska kriza je dodatno podstakla igrače na bezbednosnom tržištu da koriste zakonske „rupe“ za nelojalnu konkurenciju na uštrb kvaliteta usluga.\n„Veliki uspon pa ozbiljan pad.“ Tako Zoran Anđelković, direktor firme „Trag Security“ opisuje kretanja u sektoru usluga obezbeđenja na domaćem tržištu od 2002. do izbijanja krize. Anđelković iza sebe ima dugogodišnje iskustvo u ovoj delatnosti, budući da je njegov otac još 1989. otvorio preduzeće za tu vrstu usluga, uveren da će biti veoma tražene. Nije se prevario. Godišnji obrt ove industrije od 180 miliona evra vredan je gotovo koliko i izvoz malina i softvera, u Srbiji omiljenih veličina za poređenje. Međutim, veliki problem je, prema rečima našeg sagovornika, nedostatak regulative kojom bi se preciziralo ponašanje učesnika na tržištu, što je u uslovima ekonomske krize dodatno podstaklo nelojalnu konkurenciju i zakočilo razvoj kvalitetnih usluga.\nPrema podacima Evropske konfederacije udruženja za privatno obezbeđenje CoESS, u Srbiji je oko 50.000 ljudi angažovano na poslovima obezbeđenja imovine i ljudi, prevoza novca, ugradnje elektronskih bezbednosnih sistema ili alarma. CoESS takođe procenjuje da u Srbiji aktivno deluje oko 600 preduzeća i agencija za privatno obezbeđenje (registrovano je više od 3.000). Snaga domaćeg tržišta procenjuje se na oko 6.000 ugovora na osnovu javnih nabavki sa državnim institucijama i na potencijalnih 8.500 ugovora o obezbeđenju sa privatnim klijentima. Važan deo tržišta, dakle, čine usluge za državu dok je, iz ugla pružalaca usluga, najveći ali i najustinjeniji segment srednjih preduzeća, mahom proizvodnih firmi koje nemaju sopstveno već angažuju profesionalno obezbeđenje na tržištu.\nAnđelković kaže da „Trag Security“, prema vrednosti posla i traženom standardu bezbednosnih usluga, najbolja iskustva ima u radu za privatne kompanije iz „premium segmenta“ – mahom stranih hotela, banaka ili predstavništava auto-kompanija, koje i same imaju stroge zahteve u pogledu procedura i sistema bezbednosti koje primenjuju. „Ekspanzija u sektoru privatnog obezbeđenja trajala je od početka privatizacije do početka krize. U tih sedam godina otvarani su novi pogoni i predstavništva stranih firmi, stigle su i internacionalne kompanije i ceo sektor je napredovao. Ali, krajem 2009. postalo je jasno da će kriza trajati duže nego što se mislilo pa su preduzeća i u ovom segmentu posegnula za smanjenjem troškova, ponekad do nivoa koji dovodi u pitanje njihovu sigurnost“, sumira Anđelković aktuelnu situaciju.\nMeđutim, dugoročan problem ovog segmenta tržišta je u neprestanom odlaganju regulative koja je osnova za uvođenje odgovarajućih standarda. Činjenica da klijenti često prvo pitaju koliko usluga košta, pa tek potom šta dobijaju, potvrđuje da usled nedostatka preciznih pravila brojne firme zapošljavaju ljude „na crno“ ili nude usluge po damping cenama na uštrb kvaliteta, samo da bi dobile angažman. „Kada klijenti zatvaraju svoje ekspoziture i smanjuju obim poslovanja, to posebno pogađa zaposlene u privatnim firmama za obezbeđenje“, objašnjava Predrag Petrović, izvršni direktor Beogradskog centra za bezbednosnu politiku. „Mnogi radnici obezbeđenja nisu mesecima primili platu, a uobičajeno je da su im zarade izuzetno niske. Po radnom satu dobijaju, na primer, manje od evra iako bi trebalo da budu plaćeni oko 2 evra. Ekonomska kriza je, pri tome, samo jedan od uzroka niske cene rada. Drugi, bitniji uzrok leži u politici menadžmenta firmi – da veliki profit ostvaruju kroz nisku cenu rada. Radnici, sa druge strane, nemaju dovoljno snage da samostalno organizuju svoj sindikat. To sve utiče da privatno obezbeđenje ne može da se razvije u profesionalnu službu.“\nPetrović naglašava da je sektor privatnog obezbeđenja opterećen i drugim teškoćama: „Politizacija sektora je veliki problem. Ključ za uspeh na domaćem tržistu je veza sa političkim partijama na vlasti. Mnoge firme su zahvaljujući takvim vezama prešle put od angažovanja nekoliko radnika do kompanija sa preko hiljadu zaposlenih. I nakon formiranja poslednje vlade, primetili smo da su neke firme “odjednom” počele da dobijaju unosne poslove. Takođe, političke partije zloupotrebljavaju ove firme za prikupljanje podataka koji su im od interesa o pojedincima, firmama i drugim partijama“. Uz loš imidž koji generalno prati firme za privatno obezbeđenje još iz doba devedesetih (da su paravan za reketiranje) i činjenicu da je Srbija ostala poslednja zemlja u Evropi koja nema Zakon o privatnom obezbeđenju kao ni pouzdanu statistiku firmi i zaposlenih u tom sektoru, nije ni čudo da podatak da u našoj zemlji više ljudi radi u privatnom obezbeđenju nego u vojsci i policiji izaziva, najblaže rečeno, nervozu kod građana.\nZoran Anđelković, međutim, naglašava da je daleko od istine tvrdnja da se radi o hiljadama naoružanih ljudi koji kao neka privatna armija van zakona šetaju zemljom. „Stvarnost je potpuno drugačija. Iako nema krovnog zakona o privatnom obezbeđenju, na zaposlene u ovom sektoru odnosi se desetak zakona, uključujući tu i propise o oružju i municiji. Da bih mogao da dam radniku oružje, on prvo mora da bude zaposlen u mojoj firmi na neodređeno vreme, da prođe obuku u rukovanju i lekarski pregled, da dobije saglasnost Ministarstva unutrašnjih poslova da je podoban za rad na takvim poslovima i da ima potvrdu da nije osuđivan i kažnjavan. Takav radnik može da bude naoružan po potrebi i uz dozvolu, a pritom se jasno definiše u kojim prilikama i u kolikom trajanju će nositi oružje. Inspektori MUP-a jednom godišnje proveravaju i da li je to oružje nabavljeno legalno. Ne stoji, dakle, optužba da niko ne kontroliše zaposlene u sektoru obezbeđenja.“\nNeverovatno je, ipak, da se na usvajanje Zakona o privatnom obezbeđenju čeka gotovo čitavu deceniju, iako u Privrednoj komori Srbije uveravaju da je predlog tog zakona kompletiran kao i da ga prate i nacrti odgovarajućih podzakonskih akata, što bi značilo da bi propis zaživeo odmah po usvajanju u Skupštini Srbije. Predrag Petrović upozorava da mnogima ne odgovara usvajanje zakona, jer bi to povećalo troškove i pooštrilo standarde poslovanja, pa im zato dobro dođe svaki izgovor da se predlog Zakona pošalje nazad u fioku. „Važno je da bude usvojen kvalitetan a ne zakon koji bi zacementirao lošu situaciju u sektoru bezbednosti. Potrebno je usvojiti takav propis koji bi omogućio da se kroz licenciranje ovaj sektor „očisti” od veza sa kriminalom, obezbede što ravnopravniji uslovi na tržištu, zaštite prava radnika, omogući efikasna kontrola države nad sektorom, kao i da se uspostavi funkcionalna saradnja državnog i privatnog sektora bezbednosti.“\nNaši sagovornici slažu se da izbegavanjem regulisanja ove oblasti najviše gubi država koja bi, za početak, mogla dobro da zaradi na licenciranju privatnih firmi za pružanje usluga obezbeđenja. Za Zorana Anđelkovića, usvajanje zakona bio bi znak da se situacija na tržištu menja na bolje: „Regulacija može samo da donese korist firmama koje imaju sertifikate, obučene radnike, iskustvo na našem tržištu i koje posluju po pravilima. Verujem da je ekspanzija pred nama. Država očekuje da će tokom godine stići oko dve milijarde evra investicija. Najavljuje se dolazak kompanija Svarovski, IKEA, otvaraju se pogoni FIAT-ovih kooperanata… Svima njima treba obezbeđenje, a za takve pogone potreban je angažman 20 do 25 radnika. Tu leže nova radna mesta, a država treba samo da uredi teren kako bi tržišna utakmica u sektoru privatnog obezbeđenja bila fer.“\nPiše: Milica Rilak B&F 95


Počeli letovi Er Srbije sa niškog aerodroma | Aktuelno\nObjavljeno: уторак, 16. јул 2019.\nPočeli letovi Er Srbije sa niškog aerodroma\nLetom aviona kompanije „Er Srbija“ na relaciji Niš-Nirnberg-Niš sinoć su otpočeli letovi na linijama od javnog značaja sa Aerodroma „Konstantin Veliki“ do 12 destinacija u Evropi.\nAvion “Erbas A319” koji je nešto posle 18 časova sleteo na niški aerodrom svečano je dočekan, uz tradicionalni pozdrav vodenim topovima. Sletanju aviona prisustvovali su predstavnici kompanije „Er Srbija“, Javnog preduzeća „Aerodrom Niš“, Javnog preduzeća „Aerodromi Srbije“ i grada Niša.\nU saopštenju kompanije „Er Srbija“, koje je umesto izjava podeljeno novinarima, precizira se da će njeni avioni na liniji Niš-Nirnberg-Niš leteti dva puta sedmično, čime će jug Srbije biti povezan sa Bavarskom.\nTokom naredna dva dana biti uspostavljene redovne linije sa niškog aerodroma ka Bolonji, Hanoveru, Tivtu, Geteborgu i Frankfurtu Hanu, a tokom prva tri dana avgusta i ka Ljubljani, Budimpešti, Karlsrueu, Fridrishafenu, Ljubljani, Rimu i Salcburgu- navedeno je u saopštenju, u kojem se dodaje da je sinoćnim letom do Nirnberga aerodrom „Konstantin Veliki“, uz aerodrom „Nikola Tesla“, postao i zvanično baza za avione te kompanije.\nU saopštenju niškog aerodroma, koje je takođe dato novinarima, dodaje se da je „Er Srbija“ četvrta avio-kompanija koja će leteti iz Niša i prva koja bazira svoj avion na aerodromu „Konstantin Veliki“.\nU predstojećem periodu, nakon što se sve linije u javnom interesu aktiviraju, uspostaviće se avio saobraćaj iz Niša ka 22 destinacije u Evropi sa 47 letova nedeljno. Linija od Niša do Nirnberga kompanijama sa juga Srbije omogućava privrednu saradnju sa preduzećima u tom delu Nemačke, a očekuje se da nova linija omogući dolazak novih turista i naših ljudi u dijaspori- rečeno je u njemu.\n“Er Srbija” je uspostavila letove iz Niša na osnovu rezultata medjunarodnog tendera za linije od javnog značaja koji raspisala Vlada Srbije, a kojim je omogućeno povezivanje deset okruga u Srbiji sa šest zemalja Evropske unije i Crnom Gorom. Kako je saopštila Vlada, nacionalna avio kompanija je jedina kompanija koja se javila na tender, a ispunjavala uslove.


KURTI IZAZVAO CUNAMI: Neprijatelj ZAPADA bez POLITIČKOG ISKUSTVA dolazi na čelo KOSOVA, šta OČEKIVATI?\nKurti bi mogao da bude ključni igrač u obnavljanju dijaloga sa Beogradom, Foto: Printscreen\nTaj medij napominje se da je Samoopredeljenje dugo zbog svojih oštrih stavova bilo "neželjeno čedo" kosovskog političkog sistema\nObjavljeno: 07.10.2019. 13:55h\nVanredni parlamentarni izbori na Kosovu stvorili su uslove za potpunu zamenu mesta na političkoj sceni i promene u politici, piše danas BBC, ocenjujući da su se u Prištini desile "tektonske promene", jer se nijedna od dosadašnjih vladajućih stranaka nije plasirala na jedno od prva dva mesta.\nSRPSKA LISTA OSVOJILA NAJVIŠE OPŠTINA NA KOSOVU POSLE KURTIJA: Ovo je konačna MAPA nakon IZBORA\nBEOGRAD NE MOŽE DA GOVORI U IME SRBA NA KOSOVU! Ovo je KURTIJEV PLAN: Ukinuće takse, ali će tražiti OVO zauzvrat?\nGORAN RAKIĆ SE OBRATIO GRAĐANIMA MITROVICE: Pobedili su srpska sloga i srpsko jedinstvo!\nMala razlika u glasovima onih koji su dobili izbore mogla bi da dovede do toga da nijedna od stranaka koje predvode bivši komandati "Oslobodilačke vojske Kosova" ne bude deo vladajuće koalicije, ukazuje servis BBC na srpskom jeziku.\nTaj medij napominje se da je Samoopredeljenje dugo zbog svojih oštrih stavova bilo "neželjeno čedo" kosovskog političkog sistema, a Aljbin Kurti neprihvatljiv partner uticajnim diplomatama sa Zapada koji su službovali na Kosovu.\nDo ovakvog izbornog rezultata Kurti je stigao sa donekle izmenjenom retorikom, ublaženom u segmentima o "velikoj Albaniji", ali osnaženoj u porukama da će demontirati sistem koji je opisao kao "zarobljenu državu" u kojoj vladaju korupcija i kriminal.\nIpak, za promenu će Kurtiju, ukazuje BBC, biti neophodan i koalicioni partner koga je i pre izbora tražio u Demokratskom savezu Kosova, pa je najavio razgovore sa DSK već od prvog dana po dobijanju mandata.\nNajstarija stranka na Kosovu istakla je politički neafirmisanu Vjosu Osmani kao kandidata za premijerku i poboljšala svoj rezultat, pa je u poziciji da pregovara o svom delu "kolača".\nBBC prenosi izjavu analitičara Beljulja Bećaja da je Kurtiju i Osmani zajedničko to što nemaju političko iskustvo u državničkim poslovima.\n"S druge strane, upravo u tome je njihova šansa i da pokrenu neke stvari - raščiste situaciju u policiji, pravosuđu i odnosu sa Beogradom", smatra Bećaj.\nBećaj kaže da bi upravo Kurti mogao da bude ključni igrač u obnavljanju dijaloga sa Beogradom jer bi u eventualnoj promeni granica mogao da bude partner predsedniku Srbije Aleksandru Vučiću.\n"Ukoliko dođe do podele Kosova, to bi automatski otvorilo mogućnost za prisajedinjenje ostatka Kosova Albaniji, a Republike Srpske Srbiji. Tada bi Vučić mogao da optuži Kurtija za stvaranje 'velike Albanije', dok bi istovremeno radio na stvaranju 'velike Srbije'", rekao je Bećaj.\nRezultati izbora pokazaće, ocenjuje BBC, da je obaranje sopstvene vlade koštalo Ramuša Haradinaja ostanka na vlasti - inicijator političke "igre" sa taksama od 100 odsto na uvoz robe iz Srbije postao je njen najveći gubitnik.\nNovinarka iz Prištine Serbeze Hadžiaj rekla je za BBC na srpskom da je uvođenje taksi na proizvode iz Srbije bila Haradinajeva greška, ne samo zato što je blokirao pregovore, već i zbog toga što je to podiglo cenu većini osnovnih namirnica.\nOna je navela da je njegovu vladu karakterisao visok nivo korupcije, nepotizma i klijentelizma, koji je bio otvoreniji i vidljiviji nego u prethodnim vladama.\n"Koristeći takse kao instrument za sopstvene političke interese i ponašajući se kao da se protivi Tačijevoj ideji o razmeni teritorija, Haradinaj se trudio da prikrije mnoge zloupotrebe članova njegovog kabineta sa tenderima, koje su državu koštale više miliona evra. Njegov kabinet postao je najbrojniji u istoriji, sa više od 100 zamenika ministara i sa ogromnim izdacima", kazala je Hadžiaj.\nPredsednik Vucic uz najviše počasti docekao predsednika Turske ispred Palate Srbija (KURIR TV)\nKurti izazvao cunami na KosovuAljbin KurtiVjosa OsmaniKosovoIzboriSrbija\nVulin: Srpska nije poklon, Izetbegović ne poštuje Dejton\nGarantujem da će Srbija biti jedna od prvih zemalja koja će dobiti vakcinu: Kon je upravo obradovao celu zemlju\nPartizan bez ključnog igrača protiv Javora!\nNEMANJA BUHA: Nije tačno da sam upucan, evo šta je bilo! Supruga je potresena, ali smo dobro\nOVO JE MNOGE KOPKALO\nKON PROGOVORIO O ODŽOVOJ SMRTI: Objasnio je ima li ona veze sa koronavirusom!


Od akciza prikupljeno više od 800 miliona KM - Klix.ba\nOd akciza prikupljeno više od 800 miliona KM\n20.9.2009. u 12:57\nUprava za indirektno oporezivanje (UIO) BiH je za prvih osam mjeseci ove godine prikupila 801,6 miliona KM na osnovu akciza, dok je u istom prošlogodišnjem periodu prikupljeno 743,3 miliona KM, izjavio je danas portparol Uprave Ratko Kovačević.\nOn je rekao da je na osnovu sadašnjih pokazatelja vidljivo da će biti ispunjenja, pa čak i premašena očekivanja od novog Zakona o akcizama u smislu fiskalnih efekata, jer je prilikom kreiranja tog zakona rečeno da će on donijeti oko 300 miliona KM.\nKovačević je rekao novinarima u Banjaluci da je od stupanja Zakona o akcizama do sada prikupljeno oko 31 miliona KM od putarina.\nOn je podsjetio da se putarine, prema novom Zakonu o akcizama, naplaćuju u iznosu od 10 feninga po litru, a da se sredstva prikupljaju na posebnom podračunu koji ima namjenu izgradnje modernih saobraćajnica.\nPodsjetivši da, prema zakonskim rješenjima, Upravni odbor UIO treba da donese odluku o raspodjeli tih prihoda po entitetima, Kovačević je naglasio da je formirana radna grupa koja priprema rješenje.\nPrema njegovim riječima, ukupni prikupljeni prihodi od indirektnih poreza u prvih osam mjeseci ove godine su za 12,5 odsto manji u odnosu na isti period prošle godine.\nOn je dodao da se to iskuljučivo odnosi na gubitak prihoda od carina usljed stupanja na snagu trgovinskog dijela sporazuma sa EU koji definiše ukidanje 90 odsto carina na robu koja ima porjeklo iz zemalja EU.\nKovačević je rekao da je po osnovu carina u posmatranom periodu naplaćeno 229 miliona KM, a u istom periodu prošle godine 448 miliona KM.\nNa pad prihoda, rekao je Kovačević, uticalo je i smanjenje uvoza u BiH usljed ekonomske krize, koji je u prvih osam mjeseci ove godine iznosio 7,8 milijardi KM, a u istom periodu prošle godine 10,6 milijardi KM.\nU prvih osam mjeseci ove godine izvoz je iznosio 3,6 milijardi KM, a u istom periodu prošle godine 4,6 milijardi KM, dodao je Kovačević.\nU tuči lakše povrijeđen mladić\n20.09.2009. u 13:06


„Prelazni rok“ kad mu vreme nije - 10 najvećih transfer glasina za leto - Telegraf.rs\n21/03/20 | 00:01 ≫ 20/03/20 | 23:39\n„Prelazni rok“ kad mu vreme nije - 10 najvećih transfer glasina za leto\nLopta stoji, ali čelnike velikih klubova očekuje naporan posao kako bi na vreme obezbedili željena pojačanja\nIako je igranje fudbala privremeno obustavljeno zbog korona virusa, transfer tržište nastavlja da živi. Dok čekaju proglašenje konačnog statusa aktuelne sezone, klubovi već planiraju narednu.\nTransfer glasine već su aktuelne, a „Marca“ je navela 10 najzvučnijih glasina koje su za sada stigle do javnosti.\nObamejang kao Barselonin plan B\n„Sport“ je objavio da na stadionu „Kamp Nou“ poseduju ime Pjer-Emerika Obamejanga kao alternativnog rešenja za Lautara Martineza. Gabonski internacionalac koji od dolaska u Arsenal ima impresivan golgeterski učinak, bi bio mnogo isplativija opcija.\nŽunior Firpo i povratak u Betis\nFudbaler Betisa je potpisao za Barselonu kako bi bio kvalitetna zamena za Žordija Albu, ali to se nije dogodilo. Levi bek nije opravdao očekivanja, i označen je kao krivac za nedavni remi Barselone protiv Napolija. Firpo bi mogao da se na leto vrati u Betis, i on je po svemu sudeći voljan da do učini.\nSaga o Nejmaru će se nastaviti\nNejmar će još jednom diktirati Barselonine letnje planove za prelazni rok. Povratak bivšeg čuda iz Santosa opet će biti glavni cilj Katalonaca. U ponedeljak je objavljeno da katalonski klub želi da pokuša i pregovara sa Pari Sen Žermenom, radije nego da se oslanja na FIFA pravilo koje igraču omogućava raskid ugovora sa klubom nakon što pređe u poslednje dve godine ugovora.\nJuventus ima plan\nJuventus planira da značajno pojača svoj sastav tokom leta, a pokušaće da dovede Harija Kejna, Maura Ikardija i Sandra Tonalija.\nLiverpul želi da poboljša dubinu\nJirgen Klop može da potpiše malo igrača koji bi mogli da unaprede Liverpulovu sjajnu startnu postavu, ali nemački trener ne sme da stoji u mestu i divi se svom uspehu.\nLiverpul se dovodi u vezu sa Leonom Bejlijem, Denisom Zakarijom i Timo Vernerom.\nZakarija bi mogao da bude predmet velike borbe\nŠvajcarski vezista Denis Zakarija je pravo otkriće u poslednje dve sezone, a Mančester Junajted ga je intenzivno pratio u tom periodu. Međutim, „Đavoli“ će imati ozbiljnu konkureciju u vidu Liverpula.\nRijad Marez će potencijalnog kupca koštati oko 90 miliona evra\nMančester Siti se potencijalno suočava sa teškim letom, u zavisnosti od ishoda njegove žalbe sportskom arbitražnom sudu.\nLiroj Sane se povezuje sa Bajernom iz Minhena, ali je nedavno objavljeno da se Pari Sent Žermen interesuje za Mareza, i da bi za Alžirca mogao da izdvoji i 90 miliona evra.\nČelsi razgovara sa Aleksom Teljesom\n„Sun“ je objavio da je Čelsi otvorio pregovore sa Portom oko letnjeg transfera brazilskog levog beka. Priča se da prva ponuda londonskog kluba iznosi 40 miliona evra, a Frenk Lampard traži dugoročno rešenje na ovoj poziciji.\nRijad Marez (levo) Foto: Guliver/Clive Brunskill/Getty Images\nNapoli i Mark Kukurelja\nU ponedeljak je objavljeno da je Napoli zainteresovan da potpiše Marka Kukurelju, i to pošto je Hetafe iskoristio opciju za kupovinu i otkupio ga od Barselone za 6 miliona evra. Igrač sada ima otkupnu klauzulu od 25 miliona evra, i ovaj posao bi mogao da bude komplikovan za Napoli. Ako bi Italijani odlučili da iskoriste klauzulu, tada bi 15 miliona evra otišlo Hetafeu, dok bi 10 miliona evra leglo na račun Barselone, kojoj pripada 40% od sledećeg transfera.\nKejn želi u Junajted više nego u Siti\nŽoze Murinjo je ove sezone nekoliko puta ostajao frustriran zbog izostanaka Harija Kejna, ali ovo bi mogao postati trajniji stres za Portugalca. Novine najavljuju veliku bitku dva velika mančesterska kluba oko „devetke“ Totenhema. U natpisima se navodi da bi Kejn radije prešao na „Old Traford“.\nSevilja i Viljareal odmeravaju Santamariju\nBaptista Santamarija imao je odličnu sezonu u Ligi 1. Defanzivni vezista koji stilom fudbala podseća na N'Golo Kantea, već je privukao pažnju Fiorentine i Napolija. Međutim, Sevilja i Viljareal su izbili u prvi plan poslednjih nedelja, a fudbalera navodno privlači igranje u španskoj ligi.\nNema mrdanja u karantinu: Hajduk fudbalere prati preko GPS aplikacije\nKarleuša poslala urnebesnu poruku Sofiji posle objave trudnoće sa Jovićem: Dobrodošla u MILF klub!\nZverev opet hvalio Đokovića pa šokirao: "Ne testiraju nas, inače bi bilo mnogo zaraženih tenisera"\nŠvarcman ispao sa AO od 175. igrača sveta, Rubljov dominantno do 3. kola


EasyJet očekuje gubitak od 1,14 milijardi funti - Biznis.rs\n12.10.2021 17:42 Autor: Redakcija Biznis.rs 0\nBritanski avio-prevoznik EasyJet objavio je da u ovoj fiskalnoj godini očekuje gubitak od najmanje 1,14 milijardi funti (1,54 milijarde dolara), zbog ograničenja u pandemijskom...\nBritanski avio-prevoznik EasyJet objavio je da u ovoj fiskalnoj godini očekuje gubitak od najmanje 1,14 milijardi funti (1,54 milijarde dolara), zbog ograničenja u pandemijskom okruženju.\nZa fiskalnu 2021. godinu, koja se završila 30. septembra, a bila je obeležena pandemijom i ograničenjima putovanja, kompanija prognozira gubitak od 1,14 milijardi funti do 1,18 milijardi funti.\nKonačne rezultate poslovanja, kako su najavili, objaviće 30. novembra, prenos Mina.\nKompanija je ujedno podigla procenu kapaciteta za period od oktobra do decembra na 70 odsto nivoa prije pandemije. U septembru su prognozirali da će dostići 60 odsto.\nKao pozitivan zaokret, u kompaniji navode oporavak potražnje za odmorom u toplim destinacijama tokom zime, poput Egipta i Turske.\nIz EasyJet-a su najavili da će u oktobru imati više letova na Kanarska ostrva nego u pretpandemijskoj 2019. godini.\nZbog velike izloženosti matičnom tržištu Velike Britanije, gde su duže na snazi bila strožija pravila za putovanja u odnosu na ostatak Evrope, oporavak EasyJet-a tokom leta bio je nešto sporiji u odnosu na neke konkurente kao što je Ryanair.\n„Britanija je nedavno ublažila pravila, ukinuvši neke testove, što pomaže oporavku rezervacija“, dodali su iz EasyJet-a.\nIz kompanje su kazali da ipak ne mogu dati smernice za fiskalnu narednu godinu, jer im je teško prognozirati na duži rok. Kompanija neće preporučiti isplatu dividende za fiskalnu ovu godinu.\nAVIOKOMPANIJA BIZNIS PANDEMIJA\nZbog nedolaska navijača iz inostranstva na Olimpijadu, Japan očekuje dodatni gubitak\nOko 1.000 milijardi funti imovine preneto iz Londona u EU


Predsjednik SDS-a Mirko Šarović osvrnuo se na proteste opozicije koji su održani 2. oktobra\nDanas smo imali vrlo uspješan sastanak na kojem je dogovoreno da će do petka biti formirana koalicija za izbore u Prijedoru, koja će se okupiti oko jednog zajedničkog kandidata. Prijedor je mjesto u kojem se donosi jedna od najvažnijih odluka za budućnost Republike Srpske i bit će veliki pokazatelj pravca u kojem će ići Republika Srpska nakon izbora 2. oktobra naredne godine. Sigurni smo u veliku pobjedu našeg zajedničkog kandidata na prijevremenim izborima u Prijedoru – rekao je predsjednik PDP-a Branislav Borenović nakon sastanka stranaka opozicije kojem je bio domaćin, a kojem su prisustvovali predsjednik SDS-a Mirko Šarović, predsjednik DNS-a Nenad Nešić, predsjednik SPS-a Goran Selak i predstavnik Liste za pravdu i red Mladen Aničić.\nPredsjednik DNS-a govorio je o djelovanju Kluba SDS-PDP-DNS u Predstavničkom domu Parlamentarne skupštie BiH.\n– Naš Klub će postupati u skladu sa zaključcima koje je donijela Narodna skupština Republike Srpske i koji jasno kažu da ne postoje uslovi za odlučivanje srpskih predstavnika na nivou zajedničkih institucija. Postoji dobra volja da se odazovemo zajedničkom sastanku parlamentaraca iz Republike Srpske sutra u Parlamentu, ali u odlučivanju nećemo učestvovati jer tako štitimo i dostojanstvo NSRS – rekao je Nešić.\nPredsjednik SPS-a Goran Selak rekao je da su promjene neminovne i da je pitanje dana kada će aktuelna vlast otići sa političke scene Republike Srpske.\n– Dogovorili smo snažniju koordinaciju poslaničkih klubova i grupa u Narodnoj skupštini Republike Srpske. Od svih političkih aktera tražimo da se Narodna skupština i njeni zaključci poštuju. Kad god je stvarno ugrožen vitalni nacionalni interes Republike Srpske, naše stranke će u NSRS prve stati u odbranu, ali nećemo dozvoliti obmanjivanje građana zloupotrebom nacionalnog interesa, istakao je Selak, a prenosi u saopćenju Informativna služba PDP-a.


SK ASI-MUR / СК АСИ-МУР / CS IAS-AIT / UC ASI-IWA : Asian Dub Foundation u Beogradu\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pet 10 of Jul, 2020 [08:55 UTC]\nAsian Dub Foundation u Beogradu\nPonedeljak 09. January 2006. [02:13:00 UTC] (909 čitanja)\nGrupa Asian Dub Foundation čiji je zvuk kombinacija rege-džangl ritma, indo-dab basa, gitare i društveno-svesnih tekstova, održaće koncert 27. januara u Studentskom kulturnom centru (SKC) u Beogradu, u okviru turneje na kojoj promoviše novi album "Tank".\nADF su počeli 1993. godine u londonskoj organizaciji "Community Music", namenjenoj neengleskom stanovništvu. Basista Dr Das, koji je predavao muzičku tehnologiju, okupio je nekoliko svojih studenata, kao što su reper Deeder Zaman i aktivista za zaštitu gradjanskih prava - DJ Pandit G.\nFormirajući najpre saund sistem, koji je nastupao na antirasističkim dogadjajima, nakon godinu dana angažovali su gitaristu Chandrasonica i počeli sa razvojem benda. Sun-J je pristupio bendu 1995. godine, čime je sadašnja postavka benda kompletirana.\nADF su novi album "Tank" objavili u februaru prošle godine u Japanu, a posle desetak dana i u ostatku sveta, osim u SAD, za njihovu izdavačku kuću "Rinse It Out", u distribuciji Labels/Virgin. Uoči nastupa u SKC-u, u formi saundsistema, ADF će 8. januara gostovati u Španiji, a 28. januara u Bariju, nakon čega će nastupiti u februaru u Londonu, Lisabonu i Antverpenu.


Slobodan Vasković - Sa druge strane...: Beskrupulozni napadi Režima: MUP RS lažno optužio Dronjka da je narko-diler, kako bi spriječio proteste studenata iz RS u Beogradu\nBeskrupulozni napadi Režima: MUP RS lažno optužio Dronjka da je narko-diler, kako bi spriječio proteste studenata iz RS u Beogradu\nNVO “Slobodna Republika” danas će održati mirne demonstracije pred ambasadom BiH u Srbiji. Protest studenata, koje predvodi Nikola Dronjak, usmjeren je protiv ambasadora BiH u Beogradu Ranka Škrbića.\nOni su nezadovoljni činjenicom da je Škrbić dobio ambasadorsko mjesto, iako je kao ministar zdravlja u Vladi RS uništio zdravstveni sistem ovog entiteta i doveo ga u bezizlaznu situaciju.\nVlasti RS učinile su sve da spriječe proteste studenata u Beogradu, pa su se poslužile i metodama najcrnjih i najbeskrupuloznijih režima.\nMUP RS tako je lažno obavijestio policiju Srbije da je Nikola Dronjak, lider junskih studenstkih protesta i prvi čovjek NVO “Slobodna Republika”, “opasni narkodiler, koji ima namjeru da unese drogu u Srbiju”.\nOva lažna dojava iz MUP-a RS proslijeđena je juče MUP-u Srbije, a za posljedicu je imala višečasovno zaustavljanje i pretresanje Dronjka na granici ove susjedne države.\nDronjak je, 12.12. ove godine, u večernjim časovima stigao na granični srbijanski prelaz Batrovci, gdje ga je odmah policija odvojila “na stranu”. Uslijedio je pretres koji je trajao više od jednog časa (od 20h-21h i 15’), ali, naravno, kod Dronjka nije nađeno ništa.\nDronjak je ubrzo shvatio da je riječ o ujdurmi koja je indukovana iz režimskih redova, pa je detaljno informisao srbijansku policiju o razlozima svog dolaska u Srbiju. Nakon toga su mu policajci saopštili da im je “dojava stigla iz MUP-a RS”.\n“Kolege iz Banjaluke su nas obavijestile da ste narko-diler i da imate namjeru da unesete drogu u Srbiju”, rekao je jedan od policajaca Dronjku.\nOn se uljudno izvinio Dronjku zbog svega što se desilo i istakao da mu je “sve jasno”.\n“Očito je da neki još žive u devedesetim i da je ovdje riječ o pokušaju zloupotrebe srbijanske policije”, rekao je policajac šefu NVO “Slobodna Republika”.\nDronjak je sinoć, nakon ovog incidenta, doputovao u Beograd, a u glavni grad Srbije stiglo je i nekoliko autobusa sa studentima iz Republike Srpske.\nProtesti će biti održani u Krunskoj ulici u Beogradu, nakon čega će u Tanjugovom pres centru biti upriličena i konferencija za štampu.\nNVO “Slobodna Republika” zvanično je vlastima Beograda najavila ovaj skup i dobila odobrenje za njega.


Centralna banka BiH u opticaj ubacuje 2,5 milijarde novih KM - INFORMACIJA JE KAPITAL - Capital.ba\n07. feb. 2017. 10:20 Objavljeno u FINANSIJE\nSARAJEVO, Centralna banka BiH u narednom periodu u opticaj će ubaciti blizu 2,5 milijardi KM novih novčanica i kovanica, pišu “Nezavisne novine”.\nIsti izvor navodi da je, prema njihovim saznanjima, Centralna banka BiH u julu i novembru prošle godine putem javnih tendera sklopila ugovore sa dvije kompanije koje su dobile zadatak da izrade, odnosno iskuju velike količine konvertibilnih maraka u raznim apoenima.\nKada sav novac bude iskovan i odštampan, u opticaj će biti stavljeno čak 2,447.750.000 KM novog novca, ali će, kako navode iz Centralne banke, većina starog biti povučena iz opticaja.\nNa pitanje da li je u pitanju tek redovna procedura ili “doštampavanje”, koje upućuje na mogući početak inflacije, iz Centralne banke BiH navode da je riječ “o redovnom štampanju u skladu s potrebama opticaja”.\n“Karakteristika za novčanice je da se upotrebom u opticaju habaju i oštećuju te imaju ograničen vijek trajanja. Centralna banka u cilju održavanja visoke kvalitete gotovog novca u opticaju pohabane i oštećene novčanice zamjenjuje novim. Takođe, u obzir treba uzeti i kontinuirano povećanje gotovine u opticaju”, navode iz Centralne banke BiH.\nPrema njihovim riječima, kovanice se proizvode u svrhu redovnog snabdijevanja opticaja putem komercijalnih banaka u BiH. “Karakteristike kovanog novca, naročito onog manjih apoena, su da se ne vraća iz opticaja nakon izdavanja /ostaje kod građanstva i u upotrebi/, dok se jedan dio kovanog novca koji je oštećen povlači i uništava u skladu s propisima Centralne banke”, ističu iz ove institucije.\nIz tih razloga, kažu u Centralnoj banci BiH, potrebna je izrada “dodatnih količina kovanog novca i zadovoljavanje potražnje od komercijalnih banaka, odnosno privrede i građanstva u BiH.\nPrema informacijama iz ove banke, naručeno je štampanje 15 miliona /komada/ apoena od 100 KM /1,5 milijardi KM/, 15 miliona od 50 KM /750 miliona KM/ te 20 miliona apoena od 20 KM /200 miliona KM/. To u zbiru daje cifru od 2,450 milijardi KM.\nKada je riječ o kovanicama, iz Centralne banke BiH su naručili kovanje 15 miliona /komada/ apoena od jednu KM /15 miliona KM/, 10 miliona apoena od 50 feninga /pet miliona KM/, 20 miliona apoena od 20 feninga /četiri miliona KM/, 25 miliona apoena od 10 feninga /2,5 miliona KM/, te 25 miliona apoena od pet feninga /1,250 miliona KM/, što iznosi 27,75 miliona KM. Nezavisne novine\nKljučne riječi: centralna banka bih, kovani novac, nove KM, opticaj, papirni novac, vazno\nNBS pustila u opticaj kovani novac sa novim izgledom


A. J. 3. decembra 2019. 18:43\nNaime, predstavnici Asocijacije slobodnih i nezavisnih sindikata (ASNS) razgovarali su danas sa ministrom trgovine, turizma i telekomunikacija Rasimom Ljajićem o radu nedeljom i saglasili se da za rad nedeljom mora biti uvećano plaćenje.\nKako je saopšteno iz ASNS, oformljena je i radna grupa unutar Ministarstva, koja će do kraja godine izaći sa analizama „za i protiv“ zabrane rada nedeljom.\n„Rad nedeljom ne možemo posmatrati samo kao ekonomsku kategoriju koja se meri brojem kupaca i ostvarenim profitom. Rad nedeljom ima mnogo značajniji sociološki, socijalni i zdravstveni aspekt“, istakli su predstavnici ASNS.\nAtanacković kaže da bi u narednom periodu trebalo da usledi detaljniji razgovor oko toga i da treba imati u vidu da u svakom društvu potrošači „navijaju“ za to da trgovine rade nedeljom.\n„Ima resenja i za i protiv, i u drugim delatnostima, ne samo u trgiovini radi se nedeljom. I sami trgovci kažu da je tesko da obezbede izrvršioce jer ljudi izbegavaju da se zaposle ukoliko nemaju nedelju slobodnu“, ističe Atanacković.\n„Sve to se može lako urediti ako se poštuje zakon“ rekao je Atanacković.\nMinistar Rasim Ljajić je na današnjem sastanku istakao da će Ministarstvo razmotriti razne modalitete, od neradne prve nedelje u mesecu do nekog drugog modela do koga ce doći posle razgovora sa trgovinskim lancima i sindikatima“, navodi se u saopštenju ASNS.


SNL | Jusuf Nurkić je najplaćeniji bh.sportista u historiji BiH\nJusuf Nurkić je najplaćeniji bh.sportista u historiji BiH\nBh. košarkaš Jusuf Nurkić nedavno je potpisao novi četverogodišnji ugovor s NBA ekipom Portland Trail Blazersa te će za četiri godine zaraditi blizu 40 miliona eura, odnosno blizu 10 miliona godišnje, što ga čini trenutno najplaćenijim sportistom BiH.\nNurkić je u julu potpisao novi četverogodišnji ugovor s Portlandom vrijedan nešto više od 40 miliona eura, što znači da će svake godine biti bogatiji za deset miliona eura.\nNakon što je potpisao novi ugovor Nurkić je prestigao Mirzu Teletovića koji je kao član Milwaukee Bucksa zarađivao devet miliona eura godišnje, a zanimljivo, bh. centar je očekivao mnogo izdašniju finansijsku ponudu, ali nijedan klub, pa ni Portland, nije želio ponuditi 15 i više miliona dolara po sezoni.\nPoređenja radi, Miralem Pjanić trenutno u Juventusu ima godišnju platu od 6,5 miliona eura, a Edin Džeko u Romi 4,5 miliona eura.\nDžanan Musa, koji je kao 29. pick izabran na NBA draftu, za četiri godine u dresu Brooklyn Netsa trebao bi zaraditi osam miliona eura, što je dva miliona eura godišnje.